Миржалол Қосимов: "Финалнинг аҳамияти жуда катта" / CHAMPIONAT.asia\n13:51Бугун намойиш этиладиган футболга оид кўрсатувлар жадвали (Setanta Sports, Спорт ТВ, Матч ТВ, Футбол ТВ) 0 13:45Маскерано: "Месси номига бўлаётган танқидларга қўшилиб бўлмайди" 1 13:14"Реал" Ҳиндистондаги ўсмирлар мундиалда "ов" қилмоқда 3 13:13Моманидан ўзига хос карикатура: Роналду vs Месси 5 12:58Бугун футбол. "Олмалиқ" - "Машъал" 1 12:53Италиялик офицер - Клаудио Раньери! 5 12:36ВИДЕО. Футбол тарихида жарима тўпидан урилган энг чиройли голлар 5 12:35Таъзия билдирамиз 4 12:20Olamsport: Ўзбек боксчиси WBC чемпионлик жангига яқин, дзюдочимиз ЖЧ совриндори ва бошқа хабарлар 0 12:11Карикатура: Энг юқорида инглизлар 13 12:03“Насаф” – “Динамо” учрашуви чипталари сотувда 6 11:59Роналду Пересдан МЮ футболчисини сотиб олишни сўради 11 11:51Marca: Месси "Олимпиакос" билан ўйин вақтида ширинлик истеъмол қилган 10 11:46Нега ҳалигача терма жамоага хорижий мураббий тайинланмади? 48 11:27Расман: БАА билан ўйинда Рўзиқул Бердиев Ўзбекистон терма жамоаси бош мураббийи бўлади 102\nМиржалол Қосимов: "Финалнинг аҳамияти жуда катта"\n24 сен 12:21\n«Бунёдкор» ҳамда «Насаф» жамоалари ўртасидаги Ўзбекистон Кубоги-2013 финал учрашувидан олдинги матбуот анжуманининг дастлабки қисмида Миржалол Қосимов ва Олександр Пишур иштирок этишди.\n“Эртага қизиқарли ва шу билан бирга муҳим ўйин бўлиб ўтади. Маълумки, Ўзбекистон кубоги соҳиби тўғридан-тўғри ОЧЛ йўлланмасини қўлга киритади. Шунинг учун ҳам эртанги ўйинниг аҳамияти катта. Аввалги финалларда ғалабага эриша олмаган “Насаф” бу йил Рўзиқул Бердиев бошчилигида яхши ҳаракат қиляпти. Чемпионатда ҳам жамоа яхши иштирок этмоқда. “Насаф” бизга доим жиддий қаршилик қилиб келган. Аммо “Бунёдкор” мунтазам совриндорлар қаторидан ўрин олиб келган ва бу сафар ҳам бу анъанани давом эттиришга ҳаракат қиламиз”, - дейди Қосимов.\n“Эртага финал ўйини. Психологик жиҳатдан тайёр бўлишимиз керак. “Насаф” Ўзбекистоннинг энг яхши жамоаларидан бири ҳисобланади”, - дейди Пишур.\n- “Навбаҳор” билан ўйинда шогирдларингиз олис масофадан кўп марта зарба беришди ва бу самарали бўлди. Эртага ҳам шундай услубни кўрамизми?\n- Зарба бермаса гол бўлмайди. Эртага гол уриш учун вужудга келадиган ҳар бир вазиятга жиддий аҳамият берамиз.\n- “Насаф”ни қандай ўргандингиз? Сўнгги икки турда жамоа етакчиларга қарши баҳс олиб борди.\n- “Насаф” яхши ўйнади. Ютиши ҳам мумкин эди. Геворкян ярим финалда яхши ҳаракат қилганди. Менимча, чемпионатда у ўзини Кубок финали учун аяди. У янада яхшироқ тўп сура олади. Сўнгги уч йилдан бери шаклланиб келаётган “Насаф”нинг ўйини бир текис. Бердиев ижобий натижага эришамоқда. Ёшларга ҳам катта аҳамият беряпти.\n- Терма жамоа мураббийи сифатида эртага Бойдуллаев ва Юнусов ўйинларини кузатиш имкони бўладими?\n- Нафақат улар, Лазиз Убайдуллаев ҳам яхши ўйнаяпти. Геворкян билан кўп ҳолларда алмашиб ўйнаётганлиги Геворкяннинг ишини енгиллаштирмоқда. Лекин бу позицияда рақобат кучли. Чақириш-чақирмасликни вақт кўрсатади.\n- “Бунёдкор” пенальтилар сериясига тайёргарлик кўряптими?\n- Ҳа. Лекин эртага ишни пенальтилар сериясига қадар олиб бормасликка ҳаракат қиламиз.\n- Нестеровдан ташқари йўқотишлар борми?\n- Худога шукур йўқ.\n- “Навбаҳор”га қарши ўйнамадингиз. “Шўртан” билан кечган баҳсда ўйинингиз чиқмади. Финалга руҳан тайёрмисиз?\nОлександр Пишур: - Ҳаммаси жойида.\n- Стадионга мухлислар қайтиши учун нима қилиш лозим?\n- Чемпионат кучли бўлиши керак. Масалан, кеча “Рубин” “Том”га ютқазди. Мана шундай ўйинлар бўлса мухлислар ўз-ўзидан кўпаяди. Шунчаки ўйин бўлиши керак эмас. Ҳар бир ўйин рақобатга бой ва шиддатли ўтиши лозим.\nЖорий йил Ўзбекистон миллий терма жамоаси олдида жиддий ўйинлар... 237\nЎзбекистонда болалар футболига бўлган эътиборни янада ошириш,... 118


Фарҳод Бекмуродов: Бахтиёр Ашурматов кетмаганида камида “Андижон” Олий лигада қолган бўларди\n14 декабрь,2016, 14:35 1006\nМамлакатимизда бу йилги футбол мавсуми якунланганига ҳам унча кўп бўлмади. Айтиш керакки, ортда қолган чемпионат кутилмаган воқеаларга бой ўтди дейиш мумкин.\nМавсумни яхши ниятлар билан бошлаган “Андижон” футбол клуби афсуски якунда Олий лига билан ҳайрлашди. Аммо, жамоада бир қатор ёш ва иқтидорли маҳаллий футболчилар мухлис ва мутахассисларнинг эътиборига тушди. Бугунги суҳбатдошимиз Фарҳод Бекмуродов ҳам ана шундай футболчилардан биридир.\nОртда қолган мавсумда 22 ёшли ярим ҳимоячи жами 31та учрашувда иштирок этиб, ўз ҳисобига 1та гол ва 2та голли узатма ёздириб қўйишга эришди.\nSports.uz нашри мухбири истеъдодли футболчи билан суҳбат уюштирди. Андижонлик футболчи интервью давомида бу йилги мавсум ва келажак режалари ҳақида гапириб берди.\nМавсум аввалида “Андижон” жамоаси ўз олдига қандай мақсад қўйган эди?\nОчиғи, мавсумни яхши ниятлар билан бошлаган эдик. Жамоа олдига аутсайдерлар қаторидан чиқиш ва камида кучли 10таликдан жой олиш вазифаси қўйилган эди. Афсуски, якунда омадсизликка учрадик ва элитани тарк этишга мажбур бўлдик.\nЧемпионат бошини “бургутлар” Бахтиёр Ашурматов қўл остида бошлади. Бироқ, кўп ўтмай, аниқроғи биринчи давра якунланмай туриб у истеъфога чиқарилди. Нима деб ўйлайсиз, агар Ашурматов кетмаганида, жамоа ҳозир қандай натижа қайд этган бўлар эди?\nТўғрисини айтсам, мураббийни тезтез алмаштириш жамоани жарликка олиб келади. Боиси, ҳар бир мураббийнинг ўз тактикаси бор. Шундай экан, эскиси кетиб, янгиси келгани фақатгина футболчиларга қийинчилик туғдиради. Агар, Бахтиёр Ашурматов жамоадан кетмаганида, энг камида “Андижон” Олий лигада қолган бўларди деб ҳисоблайман\nЎтган мавсум “Андижон” сафида тўп сурган легионерлар ҳақиқатдан ҳам маҳаллий футболчилардан устунмиди?\nОдатда солиштиришни ёқтирмайман. Аммо, айтишим керакки, жамоамизда ўйнаган легионерлар ўзимизнинг футболчилардан ҳеч бир жиҳатда устун эмас эдилар. Барчаси молиявий томонларга бориб тақалади. Чунки, яхши легионер сотиб олиш учун яхшигина пул сарфлаш керак.\nАндижонлик мухлислар ҳақида нималар дея оласиз?\nАндижонда футболни севишади. Уларни Ўзбекистонда тенгсиз деб биламан. Бундай мухлислар энг яхшисига муносиб. Аммо, уларнинг ишончини оқлай олмаганимиздан афсусдамиз. Вақти келиб Андижонда футбол юқори поғоналарга кўтарилади. Бунга ишонаман.\nТанқид футболчини синдириши ёки аксинча уни янада кучлироқ бўлишга сабаб бўлиши мумкин. Сизга танқид қандай таъсир қилади?\nАлбатта, танқидлардан тўғри ҳулоса чиқариш керак, агар у тўғри маънода бўлса. Аслида футбол мухличлар учун ўйналади. Футболчи ҳам айни шунинг учун майдонда тер тўкади. Бироқ, ҳар доим ҳам ўзингиз ҳохлагандек ўйин намойиш эта олмайсиз. Ана шундай ҳолатларда баъзи ишқибозларнинг куракда турмайдиган сўзлар билан ҳақорат қилишлари ҳар бир футболчига ёқмаслиги табиий.\nКелажакдаги режаларингиз ҳақида ҳам гапириб ўтсангиз. Янги мавсумни ҳам “Андижон” сафида ўтказасизми ёки бошқа жамоалар таклифини қабул қиласизми?\n“Андижон” клуби билан яна бир йиллик шартномам бор. Лекин, янги мавсумни кучлилар сафида ўтказишни ҳохлардим. Айтишим мумкинки, Олий лиганинг бир нечта жамоаларидан жиддий таклифлар бўлмоқда.\nЯнги йил ҳам яқинлашмоқда. Фурсатдан фойдаланиб кимларга миннатдорчилик билдирган бўлардингиз?\nФурсатдан фойдаланиб, Олий лигада ўз номимга эга бўлишимда бевосита ёрдам берган ва менга ишонч билдирган Бахтиёр Ашурматовга, ўзининг қимматли маслаҳатларини аямаган Виталий Легайга ҳамда бизни доим руҳлантириб турган ва далда берган Маъруф Абдисаломовга ўз миннатдорчилигимни билдириб ўтмоқчиман. Қолаверса, бутун мавсум давомида мен билан елкадош бўлиб, бир сафда турган барча жамоадошларимга раҳмат айтаман.\nМазмунли ва мароқли суҳбатингиз учун раҳмат. Sports.uz нашри сизга келажакдаги ишларингизга омад тилаб қолади.\nИньеста Японияда ўйнашини тасдиқлади 10 24.05.2018\n"Шахтёр" афсонаси жамоадан кетишини эълон қилди 67 24.05.2018\nТерма жамоамизда ўйнаган собиқ футболчи ишсиз қолди 1131 23.05.2018\nНагаевнинг хатоси жамоасига қимматга тушди 1062 23.05.2018\nИньеста Япония чемпионатига йўл олади 579 23.05.2018\nТеглар: Футбол Ўзбекистон Олий лига Андижон Фарҳод Бекмуродов\nТерма жамоамизда ўйнаган собиқ футболчи ишсиз қолди 1131\nНагаевнинг хатоси жамоасига қимматга тушди 1062\nПСЖ ва Буффон 4 йиллик келишувга эришди 793


Икки таниқли депутат тортишиб қолишди » Sangzor.uz - Инновацион ахборот портали\nSangzor.uz » Breaking news » Икки таниқли депутат тортишиб қолишди\nИкки таниқли депутат тортишиб қолишди\nАлишер Қодиров эса ҳолатга батафсилроқ тўхталди.\n«Бугунги ялпи мажлисда мен билан Расул Кушербаев ўртасида бўлиб ўтган тортишув жуда ҳам нормал ҳолат», – деди у.\nБугун Ҳукумат ҳисоботини эшитдик. Мураккаб шароитда Ҳукумат ҳам ноанъанавий ишлашни ўрганаяпти. Парламент ҳам эркин муҳитда ишлашни энди ўрганаяпди. Қўполроқ гапиргани учун парламент аъзосининг жавобгарликка тортилиши демократик ислоҳотларимизнинг руҳига мос эмас.\nҚанча тортишсак ҳам мақсадимиз битта – Ўзбекистонимиз ривожланиши керак!», дея қайд этди Қодиров.\nЭслатиб ўтамиз, аввалроқ Давлат солиқ қўмитаси Расул Кушербаевни судга бергани маълум бўлганди.\nРасул Кушербаев - солиқчилар пасткаш эмас!\nДепутат Кушербаев ўзига нисбатан "атака" бошланганини маълум қилди


ниқоб - xabar.uz\nТиббий ниқобсиз юришга жарима борлиги эслатилди\nЖамоат жойларида тиббий ниқобсиз юриш жаримага тортишга сабаб бўлади, қонунчиликда белгиланган жавобгарлик бекор бўлгани йўқ.\nОлимлар фақат бурунга тақиладиган ниқоб яратдилар\nИхтиро юзга тақиладиган ниқоблар ўрнини эгаллаш учунгина яратилмаган.\nАнгела Меркелнинг ниқоб тақишни унутиб қолдирганидан сўнг шошиб қолгани акс этган видео вирус каби тарқалди (видео)\nГермания канцлери стулдан сакраб туриб, трибуна томон шошилди.\nКоронавирусни ўлдирадиган ниқоб яратилди\nУшбу бир марталик ҳимоя воситасидан 40 соатгача фойдаланиш мумкин.\nРамзан Қодиров: Республикада жамоат жойларида мажбурий ниқоб тақиш бекор қилинди\nҲудудда эпидемиологик вазият ижобий томонга ўзгараётгани яхшилаб ўрганиб чиқилди.\nАҚШ транспортда ниқоб тақиш тартибини жорий этди. Лекин...\nУшбу чора-тадбирлар президентнинг қарори ижроси доирасида амалга оширилмоқда.\nБирданига иккита ниқоб тақишнинг фойда-зарари\nБурун атрофида карбонат ангидрид гази миқдори кўпайиб кетади.\nАвтобус ҳайдовчилари, кондукторлар ва 15 ёшгача бўлган болалар бундан мустасно.\nБрюс Уиллис дорихонадан ҳайдаб чиқарилди\nГолливуд юлдузи Брюс Уиллис жамоат жойида ниқоб тақмагани боис ноқулай вазиятга тушиб қолди.\nНега қишда ниқобни бир соатдан ортиқ тақиб бўлмайди?\nСовуқ ҳаво туфайли ниқобдан фойдаланаётганда унинг намланиб, ички қисми ҳўл бўлиб қолаётгани кўпчиликнинг эътиборини тортмоқда.


Мавзу: "Samsung Galaxy A52 5G" - Terabayt.Uz\nМавзу: "Samsung Galaxy A52 5G"\n400 долларгача бўлган смартфонлар: қайси бирини сотиб олган яхши?\nGalaxy A52, Redmi Note 10 Pro, realme 8 Pro ва Poco X3 Pro смартфонларини таққослаб чиқамиз.\nИккита версияда Samsung Galaxy A52 чиқди – нарх ва хусусиятлари\nGalaxy A52 моделлари энг янги – Android 11 тизим талқини устига қурилган One UI 3.1 график қобиғи билан тақдим этилган. Samsung уларни қора, оқ, бинафша ранг ва кўк корпусларда сотувга чиқаряпти.\nРоссияда аллақачон Galaxy A52 ҳамда Galaxy A72’га буюртма бериш мумкин – аниқ нархлар!\nОнлайн-магазинлар каталогларида ушбу иккала смартфон ҳам пайдо бўлди. Масалан, Quke дўконида уларнинг нархлари ҳам, барча техник хусусиятлари ҳам аниқ кўрсатилган.\nНамойиш қилинмаган Galaxy A52 5G кутилганидан ҳам арзон нархда дўконларга чиқди!\nКуни кечагина биз ҳали тақдим этилмаган Galaxy A52 5G смартфонини анбоксинг видеосини эълон қилган эдик. Энди эса бир нечта мамлакатларда уни дўконга ҳам чиқариб қўйишибди!\nЭКСКЛЮЗИВ: Ҳали тақдим этилмаган Galaxy A52 5G смартфонини анбоксинг видеосида тўлиқ томоша қилинг!\nSamsung кечагина навбатдаги Galaxy Unpacked тадбирини эълон қилди. Жанубий кореялик техногигант ушбу маросимда Galaxy A52 ҳамда Galaxy A72 смартфонларини намойиш этиши кутилмоқда.\nSamsung сув ўтказмас Galaxy A52 ҳамда Galaxy A72 тақдимот кунини айтди!\nСўнгги маълумотларга кўра, бу иккала смартфоннинг ҳам 4G ва 5G-версиялари microSD-карта уячасига, GPS, Wi-Fi b/g/n/ac, Bluetooth 5.0 ҳамда NFC модулларига, USB Type-C порти ва қулоқчин тирқишига эга.\nSamsung уларни экраности дактилоскоп, 25 ваттлик тезкор қувватланувчи 4500 мА/соатлик аккумулятор ва NFC чипи билан таъминламоқда. Ҳар иккаласининг корпуси IP67 стандартида сув сачрашидан ҳимояланган.\nБўлажак бестселлер – Galaxy A52 сурат ва хусусиятларини Google сотиб қўйди!\nGoogle Play Console тасдиқлашича, Galaxy A52 5G модели Snapdragon 750G чипига ва 6 ГБлик хотирага эга. Full HD+ дисплейли бу смартфонни компания Android 11 тизими билан тақдим этади.\nSamsung сайтига бирданига бешта янги – арзон ва ҳамёнбоп смартфонлар чиқди!\nБулар – энг арзон Galaxy M, камераси кучли Galaxy F ҳамда энг бестселлер бўлиши кутилаётган Galaxy A туркумларига мансуб смартфонлардир.\nЭнг кутилаётган Samsung смартфонини илк расмий суратда ҳар томонидан кўрамиз!\nУни тақдим этган инсайдер Эван Блэсс (Evan Blass) таъкидлашича, бу – компаниянинг ўзи реклама мақсадларида тайёрлаган расмий рендердир.\nПотенциал бестселлерлар – Galaxy A52 ҳамда Galaxy A72 нархлари чиқди\nГерманиядаги ритейлер – Idealo онлайн дўкони эса ушбу смартфонларнинг нархларини эълон қилди. Каталогдаги қайдларга кўра, Samsung уларни икки хил хотира конфигурацияларида таклиф этади.\nSamsung мазкур смартфонини Snapdragon 750G процессори базасида тайёрламоқда. Лекин Galaxy A52 4G версияси ҳам чиқиши маълум бўлган – уни аллақачон Geekbench сервисида синаб кўришган.\nЎрта нархли бўлажак хит – Galaxy A52’нинг бу жиҳати сизга ҳам ёқмайди\nСмартфоннинг ҳар иккала – 4G ва 5G версияси ҳам нуфузли чипсоз – Qualcomm процессорлари базасида тайёрланмоқда. Лекин Samsung мухлисларининг ҳафсаласини пир қиладиган яна бир маълумот ҳам тарқалди.\nSamsung Galaxy A52 4G Geekbench'да пайдо бўлди\nҚурилманинг 4G версияси ҳам якка ядроли, ҳам бир неча ядроли тестда 5G талқиндан кўра кўпроқ балл тўплаган.\n2021 йилнинг потенциал бестселлери – Galaxy A52 5G илк суратларда\nGalaxy A50 ҳамда Galaxy A51 моделлари ўз дврида дунёдаги энг оммабоп смартфонлардан бўлган. Уларнинг давомчиси – Galaxy A52 қурилмасини ҳам шундай тақдир кутмоқда, десак адашмаймиз.\nSamsung Galaxy A52 5G Geekbench'да пайдо бўлди\nСмартфон Android 11'да ишлаши кўрсатилган.


Коронавирус: саволлар ва жавоблар\nКоронавирус бу – респиратор инфекция, у ўпканинг ҳозирча аниқ давоси бўлмаган касаллигини келтириб чиқаради.\nКоронавирус қандай юқади?\nВируслар аксириш ёки йўталиш пайтида ҳавога чиқариладиган жуда майда тупук томчилари орқали юқади. Бундан ташқари, коронавирусни қаттиқ юза – масалан эшик тутқичидан юқтириш мумкин.\nКасалликнинг белгилари қандай?\nИситма, ланжлик ва қуруқ йўтал. Яна баъзан бурун битиши, тумов, мушак оғриқлари, томоқ оғриғи ва ич суриши.\nЎзида касаллик аломатини сезган фуқаролар қаерга боришлари керак?\nКоронавирус аломатларини сезган фуқаро хонадонидан чиқмасдан тез тиббий ёрдам ёки поликлиника шифокорига мурожаат қилади. Бундан ташқари, Соғлиқни сақлаш вазирлигининг 1003 қисқа рақамига қўнғироқ қилиб, хабар бериш керак.\nКоронавирус кексалар учун хавфлими?\nЁш — коронавирус касаллиги келтириб чиқарадиган ўлимга таъсир кўрсатувчи асосий омиллардан бири. Бу вирус илк бора аниқланган Хитойда ўтказилган тадқиқотлар шуни кўрсатадики одам қанчалик кекса ёшда бўлса, унинг учун коронавирус шунчалик хавфли бўлади.\nКасаллигини яшириб, бошқаларга юқтирганлар жавобгарликка тортиладими?\nЎзбекистонда карантин бўйича амалдаги қонунчилик талабларини бузган, ўзида карантин аломатларини сезса-да, буни яширган, аксинча, кўча-кўйда юриб, коронавирусни бошқаларга ҳам қасддан юқтирган шахслар жиноий жавобгарликка тортилади.\nКоронавируснинг ҳомиладор аёлларга таъсири қандай?\nҲомиладор аёлларнинг коронавирусга чалиниш эҳтимоли кўпроқ экани ёки инфекция асоратларига кўпроқ мойил экани ҳақида аниқ тасдиқланган илмий-тадқиқотлар хулосаси йўқ.\nИшлатилган ниқобларни қайта ишлатиш ёки дезинфекциялаш воситаси билан дезинфекция қилиш мумкинми?\nЙўқ, ишлатилган ниқобларни қайта ишлатиш ёки ишлатилгандан кейин дезинфекциялаб, яна ишлатиш мумкин эмас.\nКоронавирус узоқ масофаларга ҳаво орқали тарқалиши мумкинми?\nЙўқ, коронавирус узоқ масофаларга ҳаво орқали тарқалмайди. Бу вирус асосан йўталган ёки аксирган пайтда касал одамнинг оғзидан ёки бурнидан сачраган томчилар орқали юқади.\nКоронавирусни йўқотиш учун томоқни сиркали сув билан чайиш керакми?\nЙўқ. Туз ва сиркали сув оғиз шиллиқ қавати бутунлигининг бузилишига ва оқибатда турли хил касалликларнинг оғиз орқали юқишига олиб келади.\nКасаллик белгилари қанча вақтда пайдо бўлади?\nКоронавирус белгилари 14 кун давомида пайдо бўлади.\nВирус профилактикасининг оддий усуллари қанақа?\nҚўлларни совунлаб ювиш ёки дезинфекция қилувчи воситалардан фойдаланиш, ювилмаган қўллар билан оғиз, кўз, бурун ва юзга тегмаслик, одамлар кўп тўпланадиган жойларда эҳтиёт бўлиш, аксириш ёки йўтал пайтида оғиз ва бурунни ёпиш, шамоллаш белгилари бўлган одамлар билан алоқа қилишдан сақланиш, уй ва ёввойи ҳайвонлардан узоқ туриш.\nНиқоблар коронавирусдан ҳимоя қиладими?\nТиббий ниқоблар самара беради. Фақат ниқобларнинг турига қараб улардан 20 дақиқадан 3 соатгача фойдаланиш мумкин.\nТанага спирт ёки хлор пуркаш коронавирусни йўқ қила оладими?\nЙўқ, танага спирт ёки хлорни пуркамаслик керак. Улар танага кирган вирусларни йўқ қила олмайди.\nКарантин: мактаб таътили қачон тугайди?\nТаътил қачонгача давом этиши ҳозирча маълум эмас. Бу ҳақда ҳукумат даражасидаги комиссия қарор қилади. Таътил дегани тоғга чиқиш, дам олиш, Наврўзни нишонлаш дегани эмас. Болаларимизни асраш керак.\nУйдирмалар тарқатганлар жавобгарликка тортиладими?\nҲа. Аҳоли орасида ваҳима чиқаришга қаратилган материалларни тайёрлаш ёки уларни тарқатиш мақсадида сақлаш 44 млн 600 минг сўмдан 89 млн 200 минг сўмгача миқдорда жарима ёки 3 йилгача ахлоқ тузатиш ишлари ёхуд 1 йилдан 3 йилгача озодликни чеклаш ёки 3 йилгача озодликдан маҳрум қилиш билан жазоланади.\nКарантин даврида болаларнинг ота-оналари меҳнат таътилига чиқиши мумкинми?\nФарзанди мактабгача таълим муассаси тарбияланувчи ёхуд бошланғич синф ўқувчиси бўлган, ишлайдиган она ёки отага иш берувчи ва ходим ўртасидаги келишувга кўра, фойдаланилмаган йиллик меҳнат таътили (Меҳнат кодекси 133-модда) таътиллар жадвалидан қатъий назар берилади.\nРоссиядан Ўзбекистонга қайтишни истаган ватандошлар қаерга мурожаат қилишлари мумкин?\nЎзбекистонга қайтишни истаган ватандошларга киришга рухсат берилиши маълум қилинди. Мавзуга доир қўшимча ахборотларни Ўзбекистоннинг Москвадаги элчихонаси ҳамда Владивосток, Екатеринбург, Қозон, Новосибирск, Ростов ва Санкт-Петербург шаҳарларидаги Бош консулликлари ҳузурида ташкил этилган тезкор штабларга қўнғироқ қилиб олиш мумкин.\nКарантин сабаб боласи боғчага бормаганлар ишга чиқадими?\nҚонунчиликка кўра, карантинда болага қараш учун ота-онасидан бирига ёки оиланинг бошқа аъзосига санитария-эпидемиология назорати маркази томонидан карантин белгиланган, лекин 14 календарь кунидан ошмаган муддатга меҳнатга лаёқатсизлик варақаси берилади.\nКарантин сабабли озиқ-овқат тақчиллиги бўлмайдими?\nЙўқ. Озиқ-овқат саноатида 12 мингдан зиёд корхона ишлаб чиқариш билан шуғулланади. Бугунги кунда ушбу корхоналар ўз режимида ишламоқда. Мамлакатда 98 фоиз озиқ-овқат маҳсулотлари маҳаллийлаштирилган. Деярли барча хом ашё юртимизда етиштирилади. Четдан какао ва қаҳва донлари, цитрус мевалар каби маҳсулотлар импорт қилинади.\nОзиқ-овқат маҳсулотлари етишмай қолиши ҳақидаги гаплар асослими?\nМамлакатда озиқ-овқат захираси етарли, ваҳимага ўрин йўқ. Захира ҳар доим бўлиб келган. Ҳам молиявий томондан, ҳам озиқ-овқат томонидан. Шунинг учун бозорда шакар маҳсулоти, гўшт маҳсулоти етишмаятими, захирадан чиқарилади. Лекин етишмаслигига асоснинг ўзи йўқ.\nМаҳсулотларнинг нархи сунъий равишда оширилмайдими?\nЙўқ. Нархлар сунъий равишда оширилишига йўл қўйилмайди. Нархни сунъий равишда оширган тадбиркорларга нисбатан чора кўрилади.\nКарантин сабабли маҳсулотлар импорти тўхтатиладими?\nЙўқ. Импортдан келадиган маҳсулотларга ҳеч қандай чеклов мавжуд эмас.\nВилоятлардаги шифохоналар коронавирус касаллигига қарши курашишга тайёрми?\nҲа. Вилоятлардаги ҳар битта шифохонада дезинфекция, индивидуал ҳимоя воситалари ва дори-дармонлар захираси яратилган ҳамда юқори малакага эга мутахассислар мавжуд.\nКарантин вақтида Ўзбекистонда диний маросимлар чекланадими?\nЎзбекистонда коронавирус инфекцияси тарқалишининг олдини олиш мақсадида Вазирлар Маҳкамаси мамлакатдаги диний идораларга диний маросимларни ўтказишни вақтинча чеклаш бўйича мурожаат билан чиққан. Масжидларда жамоат ва жума намозлари ўқилмайди. Бошқа диний конфессиялар ҳам умумибодатларни тўхтатиб турадилар.\nТарихда илк марта қитъа биринчилиги ўтказилиши муддати кўчирилди. УЕФА 2020 йилги Европа чемпионатини 2021 йилда ўтказишга қарор қилди. Мусобақа келаси йил 11 июндан 11 июлгача бўлиб ўтади.\nДавлат музейлари карантин вақтида ёпиладими?\nҲа. 17 мартдан бошлаб барча давлат музейлари, кўзи ожизлар кутубхоналари аҳоли ташрифи учун ёпилади.\nОТМ ўқитувчилари ҳам таътилга чиқариладими?\nКоронавирус инфекциясининг тарқалиб кетишини олдини олиш бўйича карантин тадбирлари доирасида олий таълим муассасаларининг 50 фоиз ўқитувчилари таътилга чиқарилади.\nОлий Мажлис Қонунчилик палатасида ҳам карантин жорий этилдими?\nҲа. 16 мартдан бошлаб Ўзбекистон парламенти қуйи палатасида ҳам карантин қоидалари амал қила бошлади. Ҳукумат белгилаган чора-тадбирлардан келиб чиқиб, палата қўмиталарининг мажлислари, фракциялар йиғилишлари, ялпи мажлислар ўтказилиши тўхтатилди.\nУшбу инфекцияни аниқлаш учун қандай таҳлиллар олинади?\nЯнги коронавирус инфекциясини ташхислаш молекуляр-генетик усуллар - ПЦР (ПЗР – полимераз занжир реакцияси) орқали амалга оширилади. Тадқиқ учун бурун ва томоқдан намуна олинади, шунингдек, врач кўрсатмасига қараб, бошқа таҳлиллар ўтказилади.\nКоронавирус профилактикасида нима фойдалироқ: атир совунми ёки кирсовун?\nКоронавирус профилактикасида атир совундан кўра кирсовун самаралироқ.\nКоронавирусдан сақланишда саримсоқ пиёз ёрдам берадими?\nСаримсоқ пиёзни истеъмол қилиш мумкин. Лекин бир жиҳатга эътибор бериш керак. Саримсоқ пиёз бир вақтнинг ўзида ҳам антибактериал, ҳам антивирус препарат эмас. Шундай экан саримсоқ пиёзни бошқа кўкатлар билан аралаштирган ҳолда истеъмол қилиш мумкин. “Бир кунда 5 бош саримсоқпиёз есанг, касал бўлмайсан”, деган гаплар тиббий асосланмаган.\nКоронавирусга текширувдан ўтиш тартиби қандай?\nКоронавирус инфекциясига текширувдан ўтиш учун аввало инфекционист кўригидан ўтиш керак. Терапевт-инфекционист кўригидан ўтган кишида касаллик аломатлари бўлса ва эпидемиологик кўрсатма берилса, уни коронавирусда гумон қилиб текшириш мумкин.\nТуркиядан Ўзбекистонга қайтишни истаган фуқаролар қаерга мурожаат этишлари керак?\n16 март куни Ўзбекистоннинг Туркиядаги элчихонаси ва Истанбул шаҳридаги Бош консулхонаси “Истанбул-Тошкент” йўналиши бўйича чартер рейслар учун ҳамюртларимиз рўйхатларини шакллантириш жараёнини бошлади. Шу муносабат билан дипломатик ваколатхоналар ватандошларга паспорт ва чипта нусхаларини ҳамда телефон рақамларини +90 537 668 49 60 (Telegram вa Whatsap мессенжерлари)га тақдим этишларини сўрайди. Айни пайтда Туркияда бўлиб турган Ўзбекистон фуқаролари билан алоқа ўрнатиш учун Бош консулхонада қуйидаги телефон рақамлари ишламоқда: +90 212 323 20 36, +90 212 323 2037, факс +90 212 323 20 40.\nДезинфекция воситалари етарлими?\nЎзбекистонда 100дан ортиқ дезинфекцияловчи восита турлари рўйхатга олинган бўлиб, уларнинг барчаси ишлатилишига рухсат берилган ва етарли миқдорда.\nАвтобус ва бозорлар доимий дезинфекция қилинмоқда. Бозорларда одамлар камайган пайтда дезинфекция ишлари ташкил қилиняпти. Автобусларда ва уларнинг охирги тўхташ бекатларида, савдо комплексларида шу корхона ходимлари томонидан дезинфекция тадбирларини амалга ошириш тавсия қилинган ва улар назоратга олинган.\nЎзбекистонда коронавирусни аниқловчи тестлар етарлими?\nЎзбекистон ҳукумати коронавирус текширувларини ўтказиш учун Россия Федерациясидан 6000та ва АҚШдан 1500та тест аппаратини сотиб олишни режа қилмоқда. Ҳозиргача Россиядан 3000та, Жаҳон соғлиқни сақлаш ташкилотидан 1500та ва Хитойдан ҳам 1500 тест системалари сотиб олинган. Улар ҳозир кун давомида ишлатилмоқда.\nНақд пуллардан камроқ фойдаланиш керакми?\nЧиндан ҳам қоғоз пуллар микрофлораси хавфли. Ўзбекистон Марказий банки мамлакатда коронавирус тарқалиши олдини олиш, уни юқтириб олиш хавфини камайтириш учун банк хизматларидан фойдаланиш борасида бир қатор тавсиялар берди. Хусусан, банк тўловларини амалга оширишда нақд пуллардан камроқ фойдаланиш тавсия этилган.\nКоронавирус ёш болаларни ўлдирмайдими?\nХитойда рўй берган ўлим ҳолатлари таҳлил қилинганида, 9 ёшгача бўлган ёш болаларда бирорта ўлим ҳолати қайд этилмагани маълум бўлди. Коронавирус ёшлардан кўра қарияларда қийинроқ кечади. Болаларга эса деярли таъсири йўқ.\nИммунитетни кучайтириш учун қандай маҳсулотлар истеъмол қилиш керак?\nЮқори калорияли таомлар истеъмол қилиш керак, фақат ёшга қараб. Ёши катталар ёғсизроқ мол гўшти истеъмол қилишлари лозим. Инсон қишдан ҳолсизланиб чиқади. Шунинг учун витаминга бой турли салатлар ейиш керак. Албатта, фақат гўшт ейиш керак дегани эмас. Ҳар куни тухум, дуккакли маҳсулотлар еб туриш даркор. Ҳафталик меню тузиб, унинг ҳар хил бўлишига эътибор қаратиш тавсия этилади.\nКарантин даврида масофадан туриб, ўқув жараёнлари қандай амалга оширилади?\nМасофадан туриб ўқув жараёнини ташкил этиш ҳамда таълим муассаса ва ташкилотларнинг бино ва иншоотларини сақлаш мақсадида бир қатор лавозим эгалари фаолиятини иш жойида амалга оширади. Ўқувчиларнинг таътил пайтида билим олиши учун келгуси ҳафтадан бошлаб телеканалларда видеодарслар эфирга узатила бошлайди. Видеодарслар телевидение ва Халқ таълими вазирлигининг ижтимоий тармоқларидаги саҳифалари (@uzedu) ва расмий веб-сайтларида (www.uzedu.uz), электрон ахборот порталлари (online maktab) орқали ҳам намойиш этилади.\nКоронавирус қандай ҳароратда кўп тарқалади?\nХитойлик тадқиқотчиларнинг аниқлашича, коронавируснинг тарқалиши учун мукаммал шароитлар +5 даражадан +8 даражагача илиқ ҳарорат ва 35-50 фоиз намлик ҳисобланар экан.\nКасалланганларнинг тузалиш даражаси қандай?\nБу кўрсаткич турли мамлакатларда турлича. Масалан, Хитойда коронавирус билан касалланганларнинг деярли 84 фоизи тузалди. Италияда, умуман Европада бу кўрсаткич нисбатан ёмон. Хитойда янги турдаги коронавирус билан касалланган беморлар сони кундан кунга камаймоқда.\nКоронавирус туфайли Ўзбекистондаги қайси соҳаларга “солиқ таътиллари” берилади?\nЎзбекистон президенти Шавкат Мирзиёев топшириғига мувофиқ, махсус ишчи гуруҳ туризм, транспорт, фармацевтика ва енгил саноат каби соҳаларга солиқ таътиллари бериш, кредитларни қайтариш муддатини кечиктириш, кечиктирилган ташқи қарздорлик учун жарима қўлламаслик тартибини жорий қилиш чораларини кўрмоқда.\nКоронавирус турли жисмлар юзасида неча соатгача яшай олади?\nОлимлар янги коронавирусни кўпчилик жисмларнинг юзасида 72 соатгача яшашини аниқлашди. Британиялик мутахассисларнинг бу ҳақдаги изланишлари натижасини The New England Journal of Medicine эълон қилди.\nБоғча учун қилинган тўлов карантиндан сўнг қайта ҳисобланадими?\n16 мартдан 31 мартга қадар мактабгача таълим ташкилотлари карантин ҳолатида бўлган боис тўловлар қайта ҳисобланади.\nКоронавирусдан тузалган киши уни қайта юқтириши мумкинми?\nКоронавирус инфекциясини юқтириб олиб, соғайиб кетган кишиларда бу касалликка қайта чалиниш ҳолати ҳали кузатилмади.\nМТТ ходимлари карантин туфайли меҳнат таътилига чиқишадими?\nМактабгача таълим ташкилотларида хизмат қилувчи ходимлар 18 март санасидан бошлаб режадан ташқари, ҳақ тўланадиган меҳнат таътилига чиқишади.\nКасаллик хавфлилиги қай даражада?\nCOVID-19 ҳар қанча шов-шувларга сабаб бўлмасин, 80 фоиз ҳолларда жуда енгил ва ҳатто умуман симптомларсиз кечади. 15 фоиз ҳолларда енгил, фақат тахминан 5 фоизда оғир кечади. Шу 5 фоиз беморларнинг ҳам 90 фоизи кексалар.\nХалқаро транспорт неча кунга тўхтатилади?\n2020 йилнинг 20 март кунидан эътиборан халқаро йўналишларда автобус, енгил автомобиль, темир йўл ва ҳаво транспортлари орқали йўловчи ташувлари 40 кун муддатга тўхтатилади. Ушбу чеклов, автомобиль, авиа, темир йўл, дарё транспортларида амалга оширилаётган юк ташувлари ва ташқи савдо юкларига нисбатан қўлланилмайди.\nКарантинга олинганларга шахсий телефонлардан фойдаланиш тақиқланганми?\nТелефон орқали касаллик юқиш хавфи жуда юқори ва уни кўпчилик қўлма-қўл қилишга ўрганиб қолган. Шу боис бу чора қўлланган. Аммо карантиндагиларнинг ташқи олам билан мулоқот қилишлари чекланмай, махсус видеотелефонлар тақдим этилган.\nЎзбекистон даволашда қайси усулни қўлламоқда?\n20 мартга қадар 85 мингдан ортиқ одам даволаниб чиқди. Ўзбекистон мана шу тажриба асосидаги ЖССТнинг даволаш алгоритмидан фойдаланади.\nКоронавирус инфекцияси аниқланган беморларнинг аҳволи қандай?\n20 март ҳолатига коронавирус касалига чалингани аниқланган беморларнинг аҳволи ўрта оғир, барқарор. Бу касалликка чалинган илк беморлар соғайиб борайтганлари ўзларини яхши ҳис этаётганлари қайд этилган.\nТиббий ниқобларни фақат лицензияга эга ташкилот ишлаб чиқарадими?\nСоғлиқни сақлаш вазирининг 2020 йил 20 мартдаги 114-сон “Тиббий буюмлар рўйхатига ўзгартириш киритиш тўғрисида”ги буйруғи билан тиббий ниқобни ишлаб чиқариш, тайёрлаш ҳамда уни реализация қилиш учун лицензия талаб қилинишини инобатга олган ҳолда тиббиёт ниқоблари “Тиббий буюмлар рўйхати”дан чиқарилди. Демак тиббий ниқобни ишлаб чиқариш учун лицензия талаб этилмайди.\nКоронавирус диагностикаси асосан қандай амалга оширилади?\nЮқори нафас йўлларидан суртма олиб текширилади. Чунки вирус айнан шу ерларда ривожланади ва тарқалади. Бундан ташқари, экспресс-тест усулида бемордан қон олиб, ёки нажас, сийдик ҳам олиб текширлиши мумкин.\nАнтибиотиклар коронавирусни даволашда фойда берадими?\nАнтибиотик вирусларга қарши восита эмас. Аксинча, антибиотиклар инсон иммунитетини тушириши мумкин.\nБемор ўзи бирор тест орқали ўзида коронавирус бор-йўқлигини текшира оладими?\nТашхис тестлари Соғлиқни сақлаш вазирлиги тизимидаги вирусология лабораторияларида ўтказилади. Мустақил фойдаланиш учун тест-тизими сотиб олиш мумкин эмас.\nЎзбекистондаги тест-тизимлари қайси давлатдан келтирилган?\nЎзбекистон коронавирус инфекциясини аниқлаш тест-тизимини Жаҳон соғлиқни сақлаш ташкилоти, Россия Федерацияси ва Германиядан олган.\nВирус бор-йўқлигини аниқлаш учун тест қанча вақт давом этади?\nҲудудларда коронавирусни аниқлаш учун тест-тизимлари мавжудми?\nСанитария-эпидемиологик осойишталик агентлиги ва Вирусология ИТИ, Қорақалпоғистон Республикаси, вилоятлар ва Тошкент шаҳар Санитария-эпидемиологик осойишталик марказларининг вирусология лабораториялари коронавирус инфекциясини аниқлаш учун тест-тизими билан таъминланган.\nТалабаларга карантин таътили пайтида стипендия тўланадими?\nҲа. Стипендия аввалги тартибда, фақат талабаларнинг розилиги билан уларнинг пластик карточкасига ўтказиб берилади.\nБемор тўлиқ соғайганидан кейин ҳам унда касаллик юқтирувчи вируслар сақланиб турадими?\nТекширишлар шуни кўрсатдики, бемор тўлиқ соғайганидан кейин ҳам унда касаллик юқтирувчи вируслар сақланиб туради. Буни ҳисобга олган ҳолда даволанишдан кейин ҳам яна 2 ҳафталик реабилитация чора-тадбирлари режалаштирилади.\nЮз ниқоблари қўшилган қиймат солиғидан озод этиладими?\nҲа. Юз ниқоблари тиббий воситалар рўйхатидан чиқарилади ва қўшилган қиймат солиғидан озод этилади. Энди уни тикиб сотиш қийин бўлмайди.\nМактабларда ўқиш ёзда давом эттириладими?\nАйни пайтда мактабларда ўқишни ёзда давом эттириш режалаштирилмаган.\nХориждан келган фуқароларни карантинда сақлаш харажатлари кимнинг ҳисобидан қопланади?\nХориждан келган Ўзбекистон фуқароларини карантинда сақлаш билан боғлиқ барча харажатлар давлат бюджети маблағларидан қопланмоқда.\nМактаб ўқувчилари учун ТВ-дарслар қайси каналлар орқали эфирга узатилади?\n«Ёшлар» телеканалида — 1-4-синф, «Оилавий» телеканалида — 5-8-синф, «Маданият ва маърифат» телеканалида — 9-11-синф ўқувчилари учун, «Дунё бўйлаб» телеканалида эса барча амалий фанлардан телевизион дарслар бериб борилади. Бу жадвал ўзгариши мумкин.\nХалқаро аэропортларда қолиш коронавирусни юқтириш хавфини оширадими?\nЯшаш жойи, бошпанаси бўлса, имкон қадар, аэропортлар каби одамлар кўп тўпланадиган жойларда тўпланиб олишдан эҳтиётланиш керак. Чунки, ўша ҳудудда коронавирусни юқтириб олиш хавфини ортади.\nКарантин даврида мактаб ходимлари тунги навбатчиликка жалб этиладими?\nКарантин вақтида таълим муассасаларида тунги навбатчилик ташкил этилиши режалаштирилмаган. Таълим муассасаларида тунги навбатчилик ташкил этиш ҳақида ҳукумат (махсус комиссия) томонидан расмий топшириқ берилмаган.\nЎзбекистонда 65 ёшдан ошганларга заруратсиз кўчага чиқмаслик тавсия этилдими?\nҲа. Ўзбекистонда 65 ёшдан юқори ва сурункали касали бор бўлганларга уйдан ташқарига чиқмаслик тавсия этилади. Коронавируснинг кириб келиши ва тарқалиши олдини олиш юзасидан чора-тадбирлар дастурини тайёрлаш бўйича республика махсус комиссиясининг навбатдаги мажлисида шу ҳақда қарор қабул қилинган.\nТиббий ниқобсиз юрганларга жарима қўлланиладими?\nҲа. 23 март кунидан эътиборан бутун мамлакат бўйлаб тиббий ниқобсиз ҳаракатланиш тақиқланади. 25 мартдан тартибни бузганлик учун 223 мингдан 669 минг сўмгача жарима қўлланади.\nКарантин бўлганлиги сабабли Тошкент шаҳридаги ходимлар таътилга чиқариладими?\nҲа. 23 мартдан бошлаб Тошкент шаҳридаги барча корхона ва муассасаларга (мулкчилик шаклидан қатъи назар) асосий иш фаолиятига таъсир этмаган ҳолда ишчи ва ходимларни қонунчиликда белгиланган тартибда меҳнат таътилига чиқариш, қолган ишчиларнинг фаолиятини максимал даражада масофадан туриб (онлайн ёки дистанцион тарзда) ташкил этилади.\nТиббиёт ниқобини ишлаб чиқариш, тайёрлаш ва сотиш учун лицензия талаб этилмайдими?\nҲа, талаб этилмайди. Соғлиқни сақлаш вазирининг “Тиббий буюмлар рўйхатига ўзгартириш киритиш тўғрисида”ги буйруғи Адлия вазирлигида давлат рўйхатидан ўтказилди. Киритилган ўзгартиришга кўра, эндиликда тиббиёт ниқобини ишлаб чиқариш, тайёрлаш ҳамда уни реализация қилиш учун лицензия талаб этилмайди. Шунингдек, тиббиёт ниқоби амалиётда қўллаш учун давлат рўйхатидан ўтказилмайди.\nКарантин туфайли таътилга чиққан ходим иш ҳақи 100 фоиз сақлаб қолинадими?\nҲа, сақлаб қолинади. Меҳнат кодексига кўра, ходимнинг розилиги билан иш ҳақи сақланмаган таътил бериш мумкин. Ходим, истаса, ўз аризасига биноан, таътил пули тўланмайдиган таътилга чиқиши, ёки меҳнат таътили тақвими бўйича таътилга чиқиши ҳам мумкин. Шу билан бирга, карантин муносабати билан таътилга чиқарилиши ҳам мумкин. Сўнгги ҳолатда иш ҳақи 100 фоиз сақланиб қолиниши президент фармонида белгилаб берилган.\nКарантин вақтида фуқаролар дала ҳовлиларига бориш мумкинми?\nИИВ республика ҳудудида коронавирус тарқалишининг олдини олиш, санитария-эпидемиологик вазиятнинг барқарорлигини ҳамда фуқароларнинг хавфсизлигини таъминлаш мақсадида, Тошкент вилояти ва республиканинг бошқа ҳудудларида хусусий тартибда ижарага берилаётган дала ҳовлиларга бормасликни сўраган.\nТиббий ҳимоя воситалари захираси етарлими?\nҲа. Республикада тиббиёт ходимлари учун керакли ҳимоя воситаларининг етарли захираси мавжуд. Туман тиббиёт бирлашмаларида, ҳар бир даволаш муассасаларида аввалдан бор бўлган кийимлар ҳам мавжуд. Заруратга қараб ишлатилмоқда. Керак бўлганда марказлашган ҳолда таъминлаш масаласи ҳам кўриб чиқилган.\nЎзбекистонда хориждаги фуқароларини олиб келиш учун чартер рейсларни амалга оширадими?\nҲа. Ўзбекистон 24-29 март кунларида Россия, Туркия ва Жанубий Кореядаги фуқароларни олиб келиш учун жами 7та чартер рейс амалга оширади.\nЎзбекистонда беморлар билан алоқада бўлмасдан туриб ҳам вирус юқтириш ҳолати қайд этилдими?\nҲа. Чет-элда бўлмаган ва вирус юқтирганлар билан мулоқотда бўлмаган 20 ёшли ўзбекистонликда ҳам коронавирус аниқланган.\nҚамоқхонадагилар қандай карантин қилинади?\nЖазони ижро этиш муассасалари ҳозирги кунда тўлиқ ёпилиб карантин ҳолатига ўтказилган. Маҳкумларни ўз вақтида дезинфекциядан ўтказиш, ҳар икки соатда ҳароратини текшириш ишлари амалга оширилмоқда. Бундан ташқари фавқулоддаги вазиятлар учун махсус камералар тайёрланган.\nЎзбекистонда умумий овқатланиш корхоналари фаолияти вақтинча тўхтатилдими?\nҲа. Ўзбекистонда 13 858та умумий овқатланиш корхонаси фаолияти вақтинча тўхтатилди. Айни пайтда тайёр овқатларни етказиб бериш хизмати кўрсатувчи тадбиркорлик субъектлари фаолиятини давом эттирмоқда.\nЎзбекистонда санаторийлар негизида карантин базалари ташкил этиладими?\nҲа. Қорақалпоғистон Республикасида 4 та, вилоятлар ва Тошкент шаҳрида 3 тадан 14 кунлик карантин тадбирлари учун мослаштирилган базалар ташкил этилади.\nКоронавирус нарса-буюмлар юзасида яшай оладими?\nҲа. Маълумотларга кўра, инфекция қоғоз ва пластик юзада энг узоқ вақт давомида сақланиши мумкин – 5 кунгача. Шунингдек, у 4 кунгача ёғоч ҳамда шиша юзада сақланиб туриши мумкин. Вирус алюминий юзаларда 2 соатдан 8 соатгача, жарроҳлик қўлқопларида 8 соатгача, темир сиртларда 48 соатгача сақланади.\nАйнан кўчадаги таксилар нархларини назорат қилиш учун Транспорт вазирлиги инспекторлари, ИИВ Йўл ҳаракати хавфсизлиги тизими ходимлари, шунингдек, Прокуратура масъуллари иштирокида махсус ишчи гуруҳи тузилган. Улар жойларда тушунтириш ишлари ҳам олиб боришмоқда. Хусусан, вилоятлараро такси қатновлари амалга ошириладиган тураргоҳларни ҳар куни вазирлик инспекторлари назорат қилишмоқда.\nПойтахтда хусусий таксиларни дезинфекция қилиш ва бу ҳақида маълумотнома бериш масаласи қанчалик шаффоф?\nЭнг биринчи навбатда, фуқароларга лицензияли такси хизматидан фойдаланишни тавсия қилинади. Чунки лицензияли таксиларнинг кунлик дизенфекция қилиниши бевосита назоратга олинган.\nТашкилотлар ҳарорати кўтарилган ходим ҳақида хабар бериши шартми?\nҲа. Ташкилотлар ҳарорати кўтарилган ходим ҳақида хабар бериши шарт қилиб қўйилди. Иш жойларида ходимларнинг тана ҳарорати ўлчанади ва тана ҳарорати юқори бўлган ходимлар иш жойида бўлишига йўл қўйилмайди.\nКарантинга жойлаштириладиганлардан мобил телефонлар олиб қўйиладими?\nҲа. Ўзбекистон Республикаси Вазирлар Маҳкамасининг «Коронавирус инфекцияси тарқалишига қарши қўшимча чора-тадбирлар тўғрисида»ги қарорига мувофиқ, коронавирус инфекциясини юқтирган ёки ушбу инфекцияни юқтирганликда гумон қилиниб карантинга жойлаштирилган шахсларга тегишли бўлган мобиль телефон, аудио ва видео воситалар, банк карталари ҳамда бошқа ахборот ташувчи буюмлар вақтинча олиб қўйилади. Бунда вақтинчалик олиб қўйилган буюмлар шахс инфекция юқиши мумкин бўлган даврда мулоқотда бўлган шахслар ва борган жойларини аниқлаш мақсадида ўрганилади.\nЎзбекистонда деҳқон бозорларидан бошқа барча бозорлар ёпилдими?\nЎзбекистон ҳудудида 24 март соат 00:01дан бошлаб коронавирус инфекцияси тарқалишига қарши кучайтирилган тартиб жорий этилди. Тартибга кўра, Тошкент шаҳри, Қорақалпоғистон Республикаси ва вилоятларда жойлашган деҳқон бозорларидан ташқари барча бозорларнинг фаолияти тўхтатилди.\nИнтернет ва телефон алоқаси учун тўловлар кечикса узиб қўйилмайдими?\nЙўқ, узилмайди. Ўзбекистонда 24 мартдан бошлаб фуқаролар томонидан Интернет ва телефон алоқаси учун тўловларни ўз вақтида амалга оширмаганлик учун 2 ой давомида ўчирилишига йўл қўйилмайди. Бу Ўзбекистон Республикаси Вазирлар Маҳкамасининг «Коронавирус инфекцияси тарқалишига қарши қўшимча чора-тадбирлар тўғрисида»ги қарорида белгиланган.\nКарантин пайтида электр энергиясидан қарздорлар тармоқдан узилмайдими?\nЙўқ. Бугунги кунда юзага келган эпидемиологик вазият, яъни карантин даврида халққа енгиллик яратиш мақсадида электр энергиясидан қарздор истеъмолчилар (жисмоний шахслар) тармоқдан вақтинча ажратилмаслиги белгиланди.\nКоронавирус билан қайта касалланиш эҳтимоли мавжудми?\nКоронавирус инфекцияси шундай касалликки, ундан кейин турғун орттирилган иммунитет ҳосил бўлади. Аммо инфекциянинг 40дан ортиқ варианти бор. Биттасидан кейин ҳосил бўлган иммунитет вируснинг бошқасига қарши кураша олмайди.\nКарантинга олинган ходимларга ижтимоий суғурта нафақаси тўланадими?\nҲа. Меҳнат кодексига кўра, агарда ходим карантин вақтида санитария-эпидемиология органлари томонидан атрофидаги шахслар орқали юқумли касалликка чалиниш хавфини олдини олиш мақсадида ишдан четлатилган бўлса, давлат ижтимоий суғуртаси бўйича нафақа берилади. Вақтинча меҳнатга қобилиятсизлик нафақаси меҳнатда майиб бўлган ва касб касаллигига чалинганда иш ҳақининг тўлиқ миқдорида, бошқа ҳолларда эса иш ҳақининг 60 фоизидан 100 фоизигача миқдорда тўланади.\nКарантин вақтида бошқа давлатлардан почта жўнатмаларини қабул қилиш тўхтайдими?\nКарантин вақтида бошқа давлатлардан почта жўнатмаларини қабул қилиш тўхтамайди, лекин кечикишлар бўлиши мумкин.\nИшлатилган ниқобларни қандай йўқ қилиш керак?\nИшлатилган ниқобларни йўқ қилишнинг энг самарали усули ёқиб юборишдир. Агар ёқиб юборишнинг иложи бўлмаса, қирқиб ташлаш керак.\nХорижда қолиб ҳам касалликдан сақланиш чорасини кўриш мумкинми?\nҲа. Фуқароларимиз эпидемик нохуш ҳудудларда қолишса ҳам, уларда оз-оз вирус олиш орқали ўзларида иммун тизимини шакллантириб олиш имконияти бор.\nКарантинга жойлаштириладиганларнинг мобил телефонлари нега олиб қўйилади?\nМазкур буюмлар инфекцияни ўзида сақловчи ва тарқатувчи хусусиятга эга бўлиб, уларни карантин ҳудудига олиб кириш санитария талабларига зиддир. Чунки инфекция қоғоз ва пластик юзада энг узоқ вақт давомида сақланиши мумкин – 5 кунгача. Бундан ташқари, ҳукумат қарори билан тасдиқланган Низомда вақтинчалик олиб қўйилган буюмлардан шахс инфекция юқиши мумкин бўлган даврда мулоқотда бўлган шахслар ва борган жойларини аниқлаш мақсадида ўрганилиши кўрсатиб ўтилган.\nЯнги қабул қилинган фармонга асосан давлат буджетидан молиялаштириладиган барча мактабгача таълим муассасалари, умумий ўрта мактаблари, олий таълим, спорт ва маданият муассасалари ходимларига иш ҳақи тўланиб турилади.\nЎзбекистонда коронавирусни аниқлаш учун тест тизими ишлаб чиқилдими?\nИнновация вазирлиги ҳузуридаги Илғор технологиялар маркази олимлари коронавирусни аниқлаш учун тест системасини ишлаб чиқиш устида ишлар олиб боришмоқда.\nКоронавирус дунёнинг олис ҳудудларига ҳам етиб бордими?\nҲа. Чилининг Пасха оролида (Рапа-Нуи номи билан ҳам маълум) коронавирусга чалинган илк бемор қайд қилинди.\n«Меҳр-шафқат ва саломатлик» фондига тушган пуллар нималарга ишлатилади?\nЙиғилган бу маблағлар биринчи навбатда дори-дармон, тиббий анжомлар, дезинфекция, шахсий гигиена воситалари, касаллик профилактикаси бўйича тарғибот материалларига ишлатилади.\nЎқитувчилар учун ёзги таътил муддати қисқарадими?\nҲа, қисқаради. Коронавирус туфайли ўқитувчиларга берилган таътил ёзги меҳнат таътилининг бир қисми ҳисобланади.


Nissan ширкатининг собиқ раҳбари 6 ойда 4 марта молиявий фирибгарликда айбланиб қўлга олинди\n29 ноябр 2020, Тошкент вақти: 03:46\nNissan ширкатининг собиқ раҳбари Карлос Госн.\nЯпония прокуратураси Nissan ширкатининг собиқ раҳбари Карлос Госнни тўртинчи марта ҳибсга олди. Бу сафар у автомобиль ишлаб чиқарувчи ширкатдан 5 миллион долларни ўз фойдасига ўзлаштириб олишга ҳаракат қилганликда айбланмоқда.\nRenault-Nissan-Mitsubishi Motors альянсининг собиқ раҳбари биринчи марта ўтган йилнинг ноябрь ойида 82 миллион долларлик иш ҳақи ҳақидаги маълумотни яширганликда айбланиб қўлга олинган эди. У ўшанда молиявий қаллобликда айблангани ортидан ширкатда ишончни йўқотган эди.\nГосн ўзининг қўлга олинишини “ўзбошимчалик” деб баҳоламоқда. “Бугун эрталаб менинг қўлга олинишим ғазабни қайнатадиган даражадаги ўзбошимчаликдир. Мен айбдор эмасман, менга билдирилаётган айбловларнинг барчаси асоссиздир”, - деб ёзди Госн АҚШ ҳукуматига электрон почта орқали юборган мактубида.


Имом Шотибий 1177 (572 ҳ.) йилда ҳаж қилиш учун Мисрга сафарга отланди ва Искандарияга тушди. У Искандарияда яшаб қолган Имом Ҳофиз Абу Тоҳир Аҳмад ибн Муҳаммад ибн Салафа Исфаҳоний ва бошқа олимлардан ҳадис эшитди.\nШотибий Мисрга борганларида, қози Фозил Абдурраҳим у кишининг ҳурматларини жойига қўйди ва ўз мадрасаларида Қуръон ўқитувчи устозларга бош қилиб қўйди. У ерда қироат, луғат, наҳв ва бошқа фойдали илмлардан матонат билан сабоқ бердилар. У кишининг исмлари машҳур бўлиб, ҳар томонга тарқалиб кетди. Қуръон ўқитиш бўйича раислик даражасигача етдилар. Обрўлари ошиб, дарс учун ҳар томондан одамлар кела бошлади. Атрофдаги инсонлар у кишидаги илмнинг саховатидан худди ер ёмғирдан манфаат олгандек манфаатланишди.\nСултон Малик Носир Салоҳиддин Юсуф ибн Айюб 1193 йили (589 ҳ.) Байтул Мақдисни фатҳ қилгач, у кишининг (Шотибийнинг) зиёратига бориб, Рамазон рўзасини бирга тутди. Ушбу йил зиёратдан қайтаётганида оммага манфаат бериш учун саёҳат уловини Фозилия мадрасасига чўктирди. Вафотигача у ерда дарс бериб қолди.\nУшбу зикр қилинган мадрасани қози Фозил 1185 (580 ҳ.) йилда ўз ҳовлисининг олдидаги гулзор йўлга барпо қилган эди. Уни Шофеъий ва Моликий фақиҳларининг бир гуруҳига вақф қилди. Битта катта хонасини Қуръон қироати учун ажратди. У ерда имом Абул Қосим ибн Файюро (Шотибий) қироатдан илм берарди. Сўнг унинг шогирди Абу Абдуллоҳ Қуртубий, кейинчалик яна бошқалар қироатдан дарс ўтдилар.\nЖамолиддин Абул Ҳасан ал-Қифтий айтади: “У (Шотибий) Қуръон ўқиб, наҳв ва луғат илмларидан ҳам таълим олди. Ёш йигитлик чоғидаёқ Қуръоннинг барча қироатлари борасида моҳир бўлди. Ҳали эллик ёшга етмасданоқ, атрофдаги инсонлар унга Қуръон ўқиб бериб, кўп манфаат олишди”.\nЖамолиддин Абул Ҳасан Қифтий яна шундай дейди: «У Мисрни ватан тутиб, «Амр ибн Ос» масжидида дарс беришга ўтирди. У ерда «Бану Ҳимярий» номи билан танилган қавмга куёв бўлди. Сўнг уни Фозил Абдурраҳим ибн Али Байсоний Қоҳирада қурдирган мадрасага кўчириб олиб бориб, дарвозахонанинг чап томонига унинг ўзи учун дид билан алоҳида чиройли бир хона қилиб берди. Шотибий ана шу ерда дарс берарди. Оиласи учун мадрасадан ташқарида алоҳида бошқа бир ҳовли қилиб берди. У зот раҳматуллоҳи алайҳи то вафотигача ана шу ерда яшади.\nИбн Жазарий: Абул Маъолий ибн Айнул Фузалонинг «Мисбаҳ» номли китобида ушбу нарсани ўқиган эдим: «Имом Шотибий айтадилар: «Мен кетма-кет ўн кеча Расулуллоҳ соллаллоҳу алайҳи васалламни равзаи шарифда кўриб, у зотга Қуръон ўқиб бердим. Шунда у зот соллаллоҳу алайҳи васаллам менга: «Аллоҳ сени шубҳалардан ҳимоя қилсин», деганлар».\nБу зот ҳақида бундан ташқари бир қанча машҳур ривоятлар ва кароматлар мавжуд.\nИмом Шотибийнинг ҳузурларида бир фиқҳий масала туғилиб қолди. Шунда у зот бу масала хусусида ҳужжат айтиб, китоб келтиришни сўради ва: «Бу ҳақида фалон жойдан қидиринглар», деб, қайси бет, қайси ўрин ва қайси мавзуда келганигача айтиб бердилар. Улар айтилган жойдан топишгач: «Фиқҳни ҳам ёдлаганмисиз?» деб сўрашди. Имом Шотибий: «Мен бир туяга юк бўладиган китобларни ёдлаганман», дедилар. Улар: «Ундай бўлса, фиқҳдан дарс бермайсизми?» дейишди. У зот: «Кўзи ожизларники фақат Қуръондир», дедилар.\nИмом Шотибий шундай деди: «Йўлда кетаётган эдим, шеригим мендан ортда қолиб кетди. Мен уловда эдим. Шунда икки номаълум шахс келиб, улардан бири мени қаттиқ ҳақорат қила бошлади. Мен «истиъоза»ни айтдим. У бир оз муддат ҳақорат қилишида давом этиб турди. Шунда иккинчиси: «Уни тарк қил, фойдаси йўқ», деди. Шу пайт шеригим ҳам етиб қолди. Унга бўлган воқеани айтиб берган эдим, у ёқ-бу ёққа қараб, ҳеч кимни топмади».\nИмом Шотибий дарс беришга ўтирса, ҳеч ҳам таҳоратсиз ўтирмас эди. Муаззин намозга азон айтса, ўрнидан тик туриб, истибро қилар, агар таҳоратга эҳтиёж сезса, таҳорат қилар, эҳтиёж сезмаса, шу ҳолида намоз ўқир эди.\nҲикоя қилинишича, Имом Шотибий Маккага кетаётганда йўлда бир дарахт олдидан ўтди. Ходимининг кўрсатмаси билан шохига тўқнашиб кетмаслик учун бошини эгиб ўтди. Ҳаж қилиб, қайтаётиб, яна шу жойга етганда ҳеч ким айтмаса-да, бошини эгиб ўтди. Дарахт эса кесиб ташланган эди. Бундай қилганининг сабаби сўралганда, бу ерда дарахт бўлганини айтди. Кавлаб кўришган эди, мазкур дарахтнинг илдизи топилди.\nҲикоя қилинишича, Имом Шотибийга яқин жойда ўтирган икки киши баҳслашиб кетиб, бир-бирларини туркий тилда ҳақорат қила бошлашди. Шунда Шотибийдан нима деяётганлари ҳақида сўралди. У зот улардан бирини сўроқ қилиб, ўнг тарафига ўтирғизди. Сўнг иккинчисини сўроқ қилиб, чап томонига ўтирғизди ва: «Мана буниси бундай, бундай, деган эди, буниси бундай, бундай, деб жавоб қайтарди. Сўнг буниси бундай, бундай, деган эди, буниси бундай, бундай жавоб қайтарди», дея бўлган воқеани охиригача туркий тилда айтиб берди. Ваҳоланки, у зот бу тилни билмас эди.\nИмом Шотибий айтади: «Ким ушбу қасидамни ўқиса, албатта, Аллоҳ у билан манфаатлантиради. Чунки мен уни Аллоҳ таолонинг розилиги учунгина назмлаганман». Дарқақиқат, унинг баракаси машриқу мағрибни қамраб олган.\nКим буни ёдласа, албатта фойда топган. Чунки Шотибий қасидани тугатгач, китобни қўлида тутган ҳолда Каъбанинг атрофини ўн икки минг шавт (84000 марта) тавоф қилиб, уни ўқувчининг ҳаққига: «Эй Еру Осмонни яратувчи, яширин ва ошкора ишларни билувчи, ушбу буюк Каъбанинг Парвардигори бўлган Аллоҳим! Буни ҳар бир ўқиган инсонга манфаатли қилгин», дея дуо қилган.\nШотибий ҳижрий ҳижрий 1194 (590 ҳ.) йили, Жумъадулохир ойининг 28-си якшанба куни аср намозидан кейин 52 ёшида вафот этди ва душанба куни Султон Салоҳиддин Юсуф ибн Айюбнинг вазири, дўсти ва кўмакчиси ҳамда «Иншо» девонининг соҳиби қози Абдурраҳим ибн Али ибн Ҳасан ал-Қозий ал-Лахмий ал-Асқалоний ал-Мисрийнинг тупроғига дафн қилинди.\n6537 марта ўқилди\nДругие материалы в этой категории: « Оятни унутиб қўйса нима дейиш керак?\tОятлардаги “ҳидоят” маъноларини биласизми? »


Рейтинг. «Қирол шер»дан «Ҳайвонлар шаҳри»гача: ишлаб чиқарувчиларига энг кўп даромад олиб келган мультфильмлар — Bugun.uz\nРейтинг. «Қирол шер»дан «Ҳайвонлар шаҳри»гача: ишлаб чиқарувчиларига энг кўп даромад олиб келган мультфильмлар\n16:15 | 28-10-2021\nАнимацион фильмлар кўп йиллардан буён ўзларининг жажжи томошабинларига — нафақат болалар, балки катта ёшдаги шинавандаларига ҳам қувноқ таассуротлар, хотиралар улашмоқда, уларга ўз вақтларини қизиқарли ўтказишда кўмаклашмоқда. Ҳа, чиндан ҳам мультфильмлар кичик ва катта ёшдаги томошабинлар учун бир хил даражада қизиқарли бўлиб, бу омил кўпгина анимацион фильмларнинг муваффақиятини ва юқори даромад манбаи бўлишини таъминлайди. Қуйида сиз билан тарихдаги энг юқори даромад келтирган мультфильмлар ўнталиги билан танишамиз.\n1. «Қирол шер». Режиссёр Жон Фаврау ва сценарий муаллифи Жефф Нейтансон томонидан ишланган Америка мусиқали компьютер анимацион фильми. Фильм тўлалигича фотореалистик компьютер анимацияси ёрдамида суратга олинган. Қаҳрамонларнинг ролларини Доналд Гловер, ЖД Маккрари, Жеймс Эрл Жонс, Реппер Ченс, Жош МакКрири, Фил Ламарр, Алфре Вудард, Эрик Андре, Киган-Майкл Кай, Флоренс Касумба кабилар ижро этган.\nМазкур анимацион фильм худди шу номдаги 1994 йилги мултфильмнинг ремейки ҳисобланади. У 2019 йил 18 июлда — мультфильмнинг илк варианти 25 ёшга тўлганида томошабинлар эътиборига ҳавола қилинган. Фильм ўзининг бутун дунё бўйлаб намойиши ортидан 1 656 943 394 доллар даромад келтирган.\n2. «Музюрак 2». «Walt Disney Animation Studios» томонидан ишлаб чиқарилган 2019 йилги Америка анимацион мусиқий фильми. Мазкур мультфильм «Disney» томонидан ишланган 58-мультфильм ҳамда 2013 йилги «Музюрак» анимацион фильмининг иккинчи қисми ҳисобланади. Сценарий муаллифлари ва фильм режиссёрлари Крис Бак ва Женнифер Ли, фильм продюсери эса Питер Дел Вечо ҳисобланади.\nАнимацион фильм бош қаҳрамонларига Кристен Белл, Идина Мензел, Жош Гад ва Жонатан Грофф каби таниқли актёр ва актрисалар овоз берган. Мультфильм премьераси 2019 йил 7 ноябрь куни Голливудда бўлиб ўтган. «Музюрак 2» бутун дунё бўйлаб намойиши ортидан 1 450 026 933 доллар (биринчи қисмидан кўпроқ) даромад келтирган. Фильм саундтрекларидан бири — «Into the unknown» қўшиғи «Оскар»га муносиб кўрилган.\n3. «Музюрак». 2013 йилда дунё юзини кўрган Америка компьютер анимацион фильми «Walt Disney Animation Studios» томонидан яратилган. «Walt Disney Pictures» томонидан чиқарилган 53-тўлиқ метражли мультфильм Ҳанс Кристиан Андерсеннинг «Қор маликаси» эртагидан илҳомланган ҳолда яратилган. «Музюрак»нинг премьераси 2013 йил 19 ноябрда Голливуддаги Эл Капитан театрида бўлиб ўтди.\n150 миллион доллар эвазига яратилган фильм бутун дунё бўйлаб 1 280 802 282 доллар даромад келтирди. Шундан 400 миллиони АҚШ ва Канада, 249 миллиони эса Япониянинг улушига тўғри келади. Мультфильм «Энг яхши анимацион фильм» ва «Энг яхши қўшиқ» номинацияларида иккита «Оскар» мукофотига, шунингдек, бир қатор бошқа мукофотларга сазовор бўлган.\n4. «Супер оила 2». 2018 йилда «Pixar Animation Studios» томонидан ишлаб чиқарилган суперқаҳрамонлар тўғрисидаги Америка компьютер анимацион фильми. Сценарийси ва режиссураси Бред Бирдга тегишли мазкур фильм 2004 йилда эфир юзини кўрган «Супер оила» фильмининг давоми ва иккинчи тўлиқ метражли қисми ҳисобланади. «Супер оила 2»нинг премьераси 2018 йил 5 июнь куни Лос-Анжелесда бўлиб ўтди. 2018 йил 15 июнь куни у АҚШда «Disney Digital 3D», «Dolby Cinema», «Real D 3D», «IMAX», «IMAX 4D» ва «4DX» форматларида кинотеатрларда намойиш этилди.\nФильм ўз ижодкорларига 1 242 805 359 АҚШ доллари миқдорида даромад келтирди ва 2018 йилнинг энг кўп даромад келтирган тўртинчи анимацион фильмига айланди. Барча даврларнинг энг кўп даромад келтирган фильмлари рўйхатида 15-ўринни эгаллади. Шунингдек, мультфильм 76-«Олтин глобус» ва 91-«Оскар» мукофотларининг тақдирлаш маросимларида «Энг яхши анимацион фильм» номинациясига номзод бўлган.\n5. «Минионлар». 2015 йилда «Illumination Entertainment» томонидан ишлаб чиқарилган ва «Universal Pictures» томонидан тарқатилган Америка компьютер анимацион комедик фильми. Фильм режиссёри Пер Коффин ва Кайл Балда, сценарий муаллифи Браян Линч, продюсери Крис Меледандри ва Жанет Хилидир.\n«Минионлар» 2015 йил 11 июнда Лондонда дебют қилди ва 10 июлда Қўшма Штатларда эфир юзини кўрди. У 2015 йилда энг кўп даромад келтирган фильмлар рўйхатида 10-ўринни эгаллади. Мультфильмнинг «Minions: The rise of Gru» номли мантиқий давоми 2022 йил июль ойларида чиқарилиши режалаштирилган. Анимацион фильм ўз намойиши давомида жами 1 159 398 397 доллар фойда олиб келган.\n6. «Ўйинчоқлар тарихи 4». 2019 йил 20 июнь куни премьераси бўлиб ўтган Америка компьютер анимацион фильми. Ушбу фильм «Pixar Animation Studio» томонидан ишлаб чиқарилган ва «Walt Disney Pictures» томонидан тарқатилган. Мультфильм режиссёри Жош Кули ҳисобланади. Фильм 2019 йилнинг энг кўп даромад келтирган фильмлари рўйхатида 6-ўринни ва барча даврларнинг энг муваффақиятли фильмлари рўйхатида 43-ўринни эгаллаган.\nУ умумий миқдорда 1 073 394 593 доллар даромад олиб келган. Ўзидан олдинги қисмлари сингари «Ўйинчоқлар тарихи 4» ҳам воқеалар ривожи, комедик хусусиятлари, анимация ва овозли актёрлик маҳорати учун кенг мақтовларга сазовор бўлган. 2020 йилда фильм «Энг яхши анимацион бадиий фильм» номинациясида «Оскар»ни қўлга киритган.\n7. «Ўйинчоқлар тарихи 3: Буюк қочиш». «Pixar» томонидан ишлаб чиқарилган Америка тўлиқ метражли 3D компьютер анимацион фильми, «Ўйинчоқлар тарихи 2»нинг давоми. Фильм премьераси 2010 йил 17 июнда бўлиб ўтган. У 2010 йилнинг энг юқори даромад келтирган фильми ва миллиард доллардан ортиқ даромад олган биринчи мультфильм ҳисобланади.\n«Ўйинчоқлар ҳикояси 3: Буюк қочиш» фильми Америка Кино санъати ва фанлари академиясининг 5 та мукофотига, жумладан, «Энг яхши фильм», «Энг яхши мослаштирилган сценарий» ва «Энг яхши овозли монтаж» номинацияларида номзодликка муносиб кўрилган. Мультфильм 1 066 969 703 доллар соф фойда келтирган бўлиб, дунёнинг энг сердаромад анимацион фильмларидан ҳисобланади.\n8. «Жирканч камина 3». 2017 йилда «Illumination» компанияси томонидан ишлаб чиқарилган ва «Universal Pictures» томонидан тарқатилган Америка компьютер анимацион комедик фильми. Режиссёр Пер Коффин ва Кайл Балда, продюсер ва персонажлар дизайнери Эрик Гуиллон ҳамда сценарий муаллифлари Цинко Пол ва Кен Даурио томонидан яратилган фильмда Стив Карелл, Кристен Вииг, Трей Паркер, Коффин, Миранда Косгроув каби актёр ва актрисалар овоз берган.\n«Жирканч камина 3» фильми 2017 йил 14 июнь куни Аннеси халқаро анимацион фильмлар фестивалида дебют қилган ва 30 июнь кунидан Қўшма Штатлардаги кинотеатрларда намойиш этила бошланган. У ўз ижодкорларига 1 034 799 409 доллар даромад олиб келган.\n9. «Дорини излаб». «Disney»нинг «Pixar» студияси томонидан яратилган тўлиқ метражли компьютер анимацион фильми, «Немони излаб» фильмининг давоми. Мультфильмнинг АҚШдаги премьераси 2016 йил 17 июнда, Россиядагиси 16 июнда бўлиб ўтган. Фильмга Эндрю Стентон ва Ангус Маклейнлар томонидан режиссёрлик қилинган.\nМультфильм АҚШ анимациялари тарихидаги энг юқори даромад келтирган фильм бўлиб, мамлакат бўйлаб 486,3 миллион доллар ишлаб топди. Унинг глобал даромади 1 028 570 889 долларни ташкил қилади.\n10. «Ҳайвонлар шаҳри». 2016 йилда «Walt Disney Pictures» томонидан ишлаб чиқарилган комедик жанрдаги Америка 3D компьютер анимацион фильми. Мултфильм «Walt Disney Animated Classic» сцерийасидаги 55-анимацион фильм ҳисобланади. Фильм шиори: «Шаҳар жунглисига хуш келибсиз».\nМазкур анимацион фильм режиссёрлар Байрон Ховард ва Рич Мур томонидан яратилган бўлиб, унда улкан филлардан тортиб майда сичқонларгача турли хил ҳайвонлар яшайдиган замонавий шаҳар ҳақида ҳикоя қилинади. «Ҳайвонлар шаҳри» оддий 2D, «Disney Digital 3D», «Real D 3D» ва «IMAX 3D» форматларида 2016 йил 4 мартда чиқарилди.\nФильмнинг анимация, овозли актёрлик маҳорати ва сценарий, шунингдек, долзарб мавзуларини ёритганлик хусусиятлари олқишларга сазовор бўлган. Мультфильм бир қанча мамлакатларда рекорд даражадаги муваффақиятга эришган. Шунингдек, у 1 миллиард долларлик даромад маррасини (1 023 784 195 доллар) босиб ўтган 25-фильмдир. 2017 йилда мультфильм «Энг яхши анимацион фильм» номинациясида «Оскар»ни қўлга киритган.\nХулоса ўрнида айтиш мумкинки, мультфильмлар миллиардлар билан дунёни забт этмоқда. Бизда бугунча шулар. Яна рейтинглашгунча!


TRIX индикатори. Техник индикаторлар\nТехнические индикаторы / TRIX индикатори\nTRIX импульсли индикатор аналитик J. Hutson томонидан савдо ва йўналтирилган нарх ўзгаришларини таҳлил қилиш учун таклиф этилган эди. Мазкур индикатор катта циклни ҳисобга олган ҳолда катта бозор трендига нисбатан арзимаган рах ўзгаришларини фультрлашга имкон берувчи қурол сифатида фойдаланилиши мумкин.\nTRIX = K%(EMAn (EMAn ( EMAn))), бу ерда\nK% олдинги даврга нисбатан олинади\nTRIX индикатори – бу уч карра EMA нинг ёпилиши нахрига нисбатан фоизларда ўзгариши даражасини кўрсатадиган асбобдир.\nИндикатор ҳисоб-китоб қилинаётган ёпилиш нархининг ўзгариш даражасини ўлчагани учун у ҳолда индикатор чизиқларининг ўсиши барқарор ошиш мумкинлигини кўрсатади. Шунга ўхшаш, агар индикаторнинг қийматлари пастга тушса, бу пастга тушувчи нарх ҳаракати ривожланаётганини кўрсатади. Шундай қилиб индикаторнинг нол чизиғини юқорига ёки пастга томон кесиб ўтиши нархнинг "0" даражасини кесиб ўтиш йўналишида нарх ҳаракатини ривожланишда давом эттириши мумкинлигининг мўлжали ҳисобланади.\nTRIX индикаторидан фойдаланишда сигнал чизиғининг индикатор асосий чизиғига нисбатан ҳолатига ҳам эътибор қилиш лозим. TRIX индикатори ўз сигнал чизиғини пастдан юқорига қараб кесиб ўтганда харид қилиш сигнали пайдо бўлади, индикатор ўз сигнал чизиғини пастга томон кесиб ўтганда эса мос ҳолда сотув сигнали пайдо бўлади.\nМазкур индикатор импульсли индикаторлар синфига киради ва шу муносабат билан ундан фойдаланишнинг энг мақбул шарти ифодаланган тренд ҳаракати ҳисобланади, чунки флет даврида жуда кўп миқдорда ёлғон сигналлар пайдо бўлиши мумкин.\nМазкур индикаторни уни механик савдо тизими асосида қўлланиш масаласида тестдан ўтказиш шундан далолат берадики, энг фойдали сигнал индикаторнинг сигнал чизиғини кесиб ўтиши ҳисобланади. Индикаторнинг нол даражани кесиб ўтиши нарх ўзгариши бундан кейин ҳам давом этиши мумкинлиги тарзида қараб чиқилиши, лекин нол даражани кесиб ўтиш йўналишидаги позицияларни очишга сигнал тарзида қараб чиқилмаслиги керак.\nИнстаФорекс TRIX индикаторининг параметрлари


Обама: Америка қудратини сақлаб қоламан!\nОбама Конгресс олдида ҳисоб бермоқда.\n24 январ куни президент Обама мамлакат Конгрессининг ялпи мажлисида Американинг бугунги аҳволига бағишланган йиллик ҳисоботини тақдим этди.\nБарак Обама ўз нутқида ўтган йили АҚШнинг ташқи сиёсатдаги мувафаққиятлари, жумладан, Ал-Қоида лидери Усама бин Ладиннинг ўлдирилишига алоҳида тўхталди.\nЎз маърузасида ташқи сиёсатга кўп тўхталмаган Обама "Араб баҳори"га алоҳида урғу берди.\nЯқин Шарқ ва Шимолий Африка улкан ўзгаришларга юз тутаётганини таъкидлаган Обама¸ диктатор Муаммар Қаддафийнинг ўлдирилиши, Башар ал-Ассаднинг ҳам ўзгаришларга тўсиқ бўла олмаслиги ҳақида гапирди.\nОбамага кўра, Араб дунёсидаги ўзгаришлар Америкага ҳам таъсир қилмасдан қолмайди.\nАмерика Теҳроннинг ҳарбий мақсадлардаги ядровий дастурига йўл қўймаслигини айтган Обама¸ Эрон бугунги кунда халқаро майдонда яккалангани ва санкциялар сиртмоғидан азобда эканлиги ҳақида гапирди. Айни пайтда Оқ уй раҳбари¸ Эрон ва халқаро ҳамжамият ўртасида ядровий дастур борасида юзага келган зиддиятга барҳам бериш учун барча имконлар очиқ қолажагини таъкидлади. Бу эса¸ кузатувчилар фикрича¸ Эронга қарши ҳарбий амалиëтлар эҳтимоли мавжудлигини англатади.\nАмерика дунё сиёсатида энг асосий рол ўйновчи давлат эканини таъкидлаган Обама президент сифатида бу қудратни сақлаб қолишга ваъда берди.\n- Кимки Америка қулай бошлади ёки қудрати заифлашмоқда дейдиган бўлса, ишонманг. Улар нима деётганини ўзи билмайди. Дунё лидерларидан сўранг, улар сизга ҳақиқатни айтади. Улар биз билан ҳамкорлик қилишга тайёр, деди Обама.\nАҚШ раҳбари фикрича, молия ва кредит секторини тебратувчи компаниялар халқ олида жавобгардир.\n- Келинг ҳеч қачон унутмайлик, миллионлаб америкаликлар ҳар куни қора терга ботиб ишлайди ва қоидага амал қилади. Улар ўзларини қандай тутишса, худди шундай ҳукумат ва молиявий тизимга лойиқдирлар. Пастдан юқоригача ушбу қоидани қўллаш фурсати етди: ҳеч қандай кредитлар, ҳеч қандай садақа, ҳеч қандай баҳона кетмайди. Маъсулиятни ҳар бир одам ҳис қилиши керак. Америка мана шу тамоийлга қурилган, деди Барак Обама.\nОбама АҚШ иқтисодини тиклаш учун зарур чоралар кўришга ҳам ваъда берди.


Альбендазол – Meducate.uz – Дорилар ҳақида маълумотлар ўзбек тилида\nФаол модда: Альбендазол (100% моддага қайта ҳисобланганда) – 200 мг.\nЁрдамчи моддалар: сут қанди (лактоза), картошка крахмали, магний стеарати.\nТаърифи: Оқ ёки сарғиш ёки кулранг тусли оқ рангли таблеткалар. Таблеткани юзасида аҳамиятсиз мармарликга йўл қўйилади.\nТаъсир доираси кенг гижжаларга қарши препарат, моно- ва полиинвазияларга нисбатан фаол. Альбендазол гижжаларда ҳужайра тубулинининг ҳосил бўлишга тўсқинлик қилади, бу билан личинкалар ёки катта гижжаларда глюкоза утилизациясини қайтмас бузилишини чақиради. Гижжалар ҳаракатчанликни йўқотади ва организмдан чиқарилади.\nАльбендазол тез ва тўлиқ метаболизмга учрайди, унинг асосий метаболити – альбендазол сульфоксиди аниқланадиган концентрацияларда тизимли қон оқимига тушади. Бир марта қўлланадиган 400 мг доза препаратининг ярим чиқарилиш даври 8 дан 9 соатгача. Альбендазолнинг плазмадаги чўққи концентрацияси бир марталик 400 мг доза қабул қилинганидан кейин 2 соат ўтгач кузатилади ва 0,20-0,94 мкг/мл ни ташкил қилади. қабул қилингандан кейин препарат альбендазол сульфоксиди кўринишида сийдик билан 24 соат давомида чиқарилади. Доза оширилганида альбендазолнинг концентрацияси бироз ошади. Альбендазол ва унинг метаболитлари йўлдош ва гематоэнцефалик тўсиқлари орқали ўтади.\nАскаридоз, трихоцефалёз, анкилостомидоз, энтеробиоз, стронгилоидоз, тениоз, трихинеллёз, эхинококкоз, цистицеркоз ва бошқа нематодозларни даволаш.\nИчга. Овқатдан 15-20 мин кейин. Катталар учун суткалик доза бир қабулда 400 мг (2 таблетка). Болалар учун суткалик доза 1 кг тана вазнига 6 мг дан. Препарат қабул қилинганидан кейин сурги воситаларни қўллаш ва махсус парҳез талаб қилинмайди.\nАскаридоз, трихоцефалёз ва анкилостомидозни даволашда препарат 400 мг дан бир марта буюрилади.\nЭнтеробиозда 400 мг дан кунига бир марта буюрилади. Альбендазол 14 кундан кейин шу дозада қайта қабул қилинади.\nСтронгилоидозда 400 мг дан кунига бир марта буюрилади. Даволаш 3 кун давомида (курсга 6 таблетка) œтказилади.\nТўқима гельминтозларини (трихинелёз, эхинококкоз, цистицеркоз) даволаш шифохона шароитида, шифокор томонидан шахсий буюрилган даволаш тартибига мувофиқ олиб борилади.\nБош оғриғи, бош айланиши, кўнгил айниши, аллергик реакциялар (тошма), алопеция, жигар ферментлари фаоллигини ошиши, гематологик ўзгаришлар (лейкоцитларнинг сонини қайтувчи ошиши, хусусан нейтрофилларни) бўлиши мумкин.\nПрепарат ҳомиладорлик, эмизиш, қон яратилишининг бузилиши, жигар циррози, ҳамда 6 ёшга тўлмаган болаларда (хавфсизлиги аниқланмаган), ўта юқори сезувчанликда (шу жумладан бошқа бензимедазол ҳосилаларига) қўлланмайди.\nПрепарат теофиллин, тутқаноққа қарши воситалар, перорал гипогликемик воситалар билан ўзаро таъсир қилиши мумкин.\nДаволаш вақтида ва ундан кейин 1 ой давомида адекват ҳомилага қарши ногормонал воситаларини қўллаш керак.\nТуғиш ёшдаги аёлларга препаратни нормал ҳайз кўриш бошланганидан кейин 7 кун давомида буюриш керак. Эхинококк цистасини препаратнинг юқори дозалари билан даволашни бошлаш олдидан ва сўнгра икки ҳафтада бир марта жигар фаолиятини ва қон манзарасини назорат қилиш керак.\nНожўя таъсирларини кучайиши мумкин:\nТаблеткалар, 200 мг дан. 4 тадан таблетка контур уяли ўрамларда.


hidoyat.uz – “Мовароуннаҳр” нашриётининг сайти - Чумолилар\nАбу Ҳурайрадан (розийаллоҳу анҳу) ривоят: "Расулуллоҳ (соллаллоҳу алайҳи ва саллам) дедилар: "Пайғамбарлардан бирини чумоли чақди. У чумолилар қишлоғи (ини)ни ёқиб ташлашни буюрди. Аллоҳ таоло унга: "Битта чумоли чаққани учун тасбеҳ айтадиган бир умматни йўқ қилдингми?! Битта чумоли кифоя эмасмиди?!" дея ваҳий қилди" (Имом Муслим ривояти).\nЧумоли жуда тартибли жонзот. Ўнта, йигирмата, ўттизта, қирқта, юзта бўлса ҳам, бир чизиқда, бир йўлда кетма-кет юришади. Ҳамкорлик ва бирдамлик намунасини кўрсатишади. Бирортаси касал бўлиб қолса, бошқалари уни кўтариб, инига олиб бориб, даволашади. Инини юзлаб чумоли хашар қилиб қуради. Бу ин узун бўлиб, олд тарафида кириш учун тешик, орқаси эса берк бўлади. Ҳайратли томони – берк тарафи доимо шарқда бўлади. Бразилияликлар ва у ерга келган сайёҳлар чумоли инига қараб шарқ ва ғарб томонни билиб олишади.\nЧумолилар йўлида сувга йўлиқиб қолса, ундан ўтиш учун икки хил йўл қилади: биринчиси, бир-бирига боғланиб, ҳар бири ёнидаги чумолини ушлайди ва сувнинг нариги томонига етиб боргунча боғланишади. Натижада, кўприк ҳосил бўлади. Бошқа чумолилар уларнинг устидан ўтиб боради. Ҳамма ўтиб бўлгач, кўприкнинг бош тарафини тутиб турган чумоли кўприк устидан ўтиб боради. Сўнгра кейингиси ва ҳоказо. Иккинчиси, ариқ ё анҳор устига кўприк қилиб бўлмайдиган даражада каттароқ бўлса, чумолиларнинг бир тўпи ўзини сувга отиб, бир-бири билан маҳкам боғланади. Кейин бошқалари ҳам ўзларини сувга отиб (худди қайиққа мингандек) уларнинг устларига чиқиб олишади.\nБиологлардан бири: "Чумолилар – ҳайратомуз ўрнак, ўта интизомли ва вазифалари ўзаро нозик дид билан тақсимланган қумурсқалардир", дейди. Улар оиласида келишмовчилик бўлмайди. Озодаликни яхши кўрадиган бу жонзот бир кунда йигирма марта танасини тозаларкан. Инини ҳар доим покиза тутади.\nГулрух МУХТОРОВА тайёрлади.


ИНСОН МАНФААТИ ҲИМОЯСИ - Ўзбекистон овози газетаси\nМустақиллик жамиятнинг тубдан ўзгаришига, айниқса, иқтисодий масалаларни тўғри ҳал этишга кенг имкониятлар яратди. Аввалги тоталитар тузумдаги «фақат давлатники, халқнинг эса қорни тўйса бўлди», каби тушунчалар ўрнига аввало халқ, кейин давлат шиори асосий тамойил қилиб олинганлиги иқтисодий масалаларни оқилона ҳал этишга замин яратди.\nБу ўзгаришлар, ислоҳотларнинг замирида аввалги тузумда бўлган, жаҳон андозаларига мутлақо тўғри келмайдиган қонунлардан воз кечиб, демократик асосларга мос халқаро нормаларни инобатга олган ҳаётий қонунларни яратиш зарурати турар эди. Негаки, шўролар тузуми қонунлари жамиятнинг иқтисодий ривожланишига мутлақо йўл бермасди. Бу бутун давлатнинг иқтисодий инқирозига сабаб бўлди. Шўролар даврида фақат давлат манфаатлари устун қўйилган. Кишиларнинг шахсий иқтисодий масалаларни мустақил ҳал этишлари жиноят сифатида баҳоланган. Мол-мулклари мусодара қилинган.\nБутун давлат миқёсида мажбурий колхозлаштириш йўлга қўйилиши асосида шахсий мулк ҳуқуқлари қўпол тарзда бузилган, одамларнинг томорқа ерлари тортиб олинган. Натижада улар қашшоқликда кун кечирган.\nМулк эгаси давлат, деб белгиланиши жиддий оқибатларни келтириб чиқарган. Жиноят кодексида давлат ва жамоат мулкига қарши жиноятлар учун алоҳида боб ажратилган. Жумладан, давлат ва жамоат мулкига қаратилган тажовуз оғир жиноят, деб баҳоланиб узоқ муддатларга озодликдан маҳрум қилиш ва ҳатто ўлим жазолари назарда тутилган. Яна бир гап. Давлат мулкининг эгаси бўлмагани сабабли бу мулкларни ташмачилик қилиш, ўзлаштириб олиш каби қилмишлар одатий ҳолга айланган.\nЎзбекистон Республикасининг мустақиллиги шарофати билан ўша вақтда амалда бўлган 1959 йилги Жиноят кодексига қатор ўзгартириш ва қўшимчалар киритилган эди. Фикримизни исботлаш учун айрим мисолларни келтириб ўтсак...\n1992 йил 9 декабрда қабул қилинган Ўзбекистон Республикаси Қонунига мувофиқ Жиноят кодексидан 174-модда (хусусий тадбиркорлик ва тижоратда воситачилик қилиш) ва 1773-модда (ноқонуний савдо фаолияти билан шуғулланиш) чиқарилди. Ушбу жиноятлар учун совет қонунчилигида фуқаронинг мол-мулки мусодара қилиниб, 10 йилгача ёки 7 йилгача озодликдан маҳрум қилиш жазолари назарда тутилган эди.\n1993 йил 29 декабрда қабул қилинган Қонунга мувофиқ, Жиноят кодексидан мол-мулки мусодара қилиниб, ўн йилгача озодликдан маҳрум қилиш жазоси назарда тутилган 175-модда (чайқовчилик) ҳам чиқарилди.\nҚонунчиликдаги ана шу ва бошқа ўзгартишлар бозор иқтисодиётининг нормал ривожланишига тўсиқ бўлган муаммоларни бартараф этди. Мулкнинг турли шаклларига, эркин иқтисодий фаолият, тадбиркорлик ва меҳнатга асосланган бозор муносабатларини ривожлантиришга қаратилган қонунчилик базаси яратилди.\nКиритилган янгиликларга қарамасдан 1959 йилги Жиноят кодексининг асосий қоидалари жамиятнинг сиёсий, иқтисодий ва ижтимоий эҳтиёжларига, шунингдек, умумэътироф этилган халқаро ҳуқуқ нормаларига ва Ўзбекистон Республикаси томонидан қабул қилинган халқаро шартномалар талабига жавоб бера олмас эди. Мазкур ҳолат Ўзбекистон Республикасининг моҳиятан янги Жиноят кодекси қабул қилиниши зарурлигини кўрсатди.\nЯнги Жиноят кодекси 1959 йилдаги Жиноят кодексидан тубдан фарқ қилади. Агар 1959 йилги Жиноят кодексида биринчи даражали вазифа сифатида сиёсий ва иқтисодий тузумни, социалистик мулкни муҳофаза қилиш белгиланган бўлса, 1994 йилги Жиноят кодексида, аввало шахс, унинг ҳуқуқ ва эркинликлари устувор этиб белгиланди.\nДарҳақиқат, истиқлол йилларида замон талабидан келиб чиқиб, қонунчилигимизга жуда кўп ўзгартишлар киритилди. Яъни бозор иқтисодиёти мезонлари асосида қабул қилинган ҳуқуқий ҳужжатлар, аввало инсон манфаати ҳимоясига қаратилди. Унинг эмин-эркин меҳнат қилиши ва ҳаёт кечиришига замин яратди.


Охирги ўн йил ичида қанча одам...\n25.01.2021 20:01 0 1282\nИқлим ўзгариши билан боғлиқ табиий офат ва фалокатлар сўнгги ўн йил ичида 410 мингдан ортиқ инсоннинг умрига зомин бўлди, деди БМТ Бош котиби Антониу Гутерреш Иқлим ўзгаришига мослашиш саммитидаги нутқида.\nУнинг айтишича, дунё мисли кўрилмаган экстремал иқлим ҳодисаларига гувоҳ бўлмоқда.\n«Жаҳон метеорология ташкилотининг маълумотларига кўра, сўнгги 50 йил ичида об-ҳаво, иқлим ва сув омиллари билан боғлиқ 11 мингдан ортиқ табиий офатлар юз берган», — деди Гутерреш.\nБМТ Бош котибининг сўзларига кўра, ушбу офатларга қарийб 3,6 триллион AҚШ доллари сарфланган.\n«Охирги ўн йил ичида экстремал об-ҳаво шароити ва иқлим билан боғлиқ офатлар 410 мингдан ортиқ одамни ҳаётдан олиб кетди. Уларнинг аксарияти даромади кам ва ўрта бўлган мамлакатларда яшарди», — деди у.\nГутеррешнинг таъкидлашича, COVID-19 пандемиясидан тикланишни молиялаштириш учун триллионлар керак бўлади.\nБМТ табиий офат пандемия Антониу Гутерреш COVID-19\nКоронавирус 24/02, 12:41\n«Энг ёмон сценарий ортда қолди» — ЖССТ расмийси пандемия қачон тугаши ҳақида гапирди


Эксперт фикри. Мирзаев Фазлидин Абдуллаевич, NIHOL компаниялар гуруҳи раҳбари.\nМирзаев Фазлидин Абдуллаевич, NIHOL компаниялар гуруҳи раҳбари.\nРақамли трансформация жараёнини давлат ташкилотлари, корхоналар, бизнес-тузилмаларида ахборот технологияларни оддий жорий этиш деб ҳисобламасликлари керак. Шунингдек корпоратив веб-сайтни, Телеграм ботни, мобил иловани ишлаб чиқиш ва ишга тушириш ва ижтимоий тармоқларга кириш, ташкилотлар ўзларини рақамли деб ҳисоблашига имкон беришига ишониш нотўғри.\nАслини олганда, рақамли трансформация ҳақида гапирганда бу янги технологияларга инвестиция киритишни ўз ичига олган муайян ташкилот/корхонанинг барча мавжуд моделини, яъни тўғридан-тўғри тузилишига, ривожланиш сртатегиясига, мижозлар билан ишлашга, маҳсулотларни илгари суриш ва хизмат кўрсатиш усуллари, ва ҳатто корпоратив маданият каби ўзгаришлар тўплами эканлигини тушиниш керак.\nБугинги кунда рақамли трансформация деярли ҳар қандай фаолият соҳасига тааллуқлидир.\nУ таълимга келди ва биз замонавий мактаблар, коллежлар ва ОТМ лари интерфаол доскалардан фойдаланаётганини, ўқувчилар электрон кундаликларни яратишни, аудио ва видео-таркибини яратишни, қўшма лойиҳаларни амалга ошираётганини, ўқитувчилар ижтимоий тармоқлар орқали маслаҳат бераётганларини ва ҳоказоларни кўрмоқдамиз. Замонавий теxнологиялар анъанавий таълим билан ўқитишни амалга ошириб бўлмайдиган усуллардан фойдаланишга имкон бераётганидан мамнунман, яъни АТ тобора ўсиб келаётган авлод учун муҳим тафаккур воситасига айланиб бормоқда.\nСоғлиқни сақлаш соҳасида ҳам фаол рақамлилаштириш амалга оширилмоқда, бу эрда катта ҳажмдаги маълумотларни сақлаш учун илғор теxнологиялар қўлланилади, шу жумладан бемор тариxи, таҳлил натижалари, расм файллари ва бошқалар. Баъзи клиникалар беморларни аҳволини масофадан туриб мониторинг қилиш воситалари, телетиббиёт воситалари ва беморлар - клиникани ёки шифокорни топиш учун мобил иловалардан фойдаланишни бошладилар.\nРақамли трансформация шунингдек, давлат бошқарувида, қурилишда, машинасозликда, фермер хўжалигида ва бошқа соҳаларда ҳам амалга оширилмоқда.\nСўнгги ўн йил рақамли технологияларга бўлган талабни кўрсатди ва кейинги ўн йил уларни ривожланиши учун янги векторни ўрнатади. Ахир бугинги кунда ҳатто биринчи қарашда мижоз/буюртмачи нуқтаи назардан ғайриоддий истак тез ва муваффақиятли амалга ошрилиши керак. Айнан замонавий теxнологиялардан фойдаланадиган компаниялар, корxоналар, ташкилотларнинг келажаги бор, чунки улар истеъмолчиларга энг илғор xизматлар ва сервисларни тақдим этади ёки бозорда пайдо бўладиган барча спектрлардан энг юқори сифатли ва энг ҳаридорбоб маҳсулотни таклиф қилади.\nРақамлаштиришни нолдан қуриш мумкин ёки мавжуд бизнес-жараённи ўзгартириш мумкин. Масалан, кўплаб маҳаллий банклар бу масала бўйича етакчиликка айланди ва мураккаб, аммо АТни ўз муаммоларини ҳал қилиш учун босқичма-босқич жорий қилмоқдалар. Бу эрда теxнологик компетенция ва зарур инфратузилмага эга бўлиш, рақамли стратегияни ишлаб чиқиш зарурлигини тушуниш муҳимлигини таъкидлаш керак. Ушбу омилларнинг мавжудлиги ёки йўқлиги ва муайян корxона/ташкилотнинг рақамли трансформацияси жараёнининг самарадорлигига таъсир қилади.\nБиз банк соҳасида рақамлаштириш учун етарли тажриба орттирдик ва сўнгги бир неча йил давомида ушбу йўналишни фаол равишда қўллаб-қувватладик. Жорий йилнинг ўзида ўн битта лойиҳа муваффақиятли амалга оширилди, улардан – етти нафари мамлакатимиз банкларида. Xусусан, АТБ «Қишлок қурилиш банк» да аxборот xавфсизлиги вазифаларини комплекс ҳал этиш бўйича йирик лойиҳа муваффақиятли амалга оширилди. Шундай қилиб, банкка АТ-инфратузилмани мониторинг қилиш ва тармоқ инфратузилмасини бошқариш учун дастурий таъминот етказиб берилди ва жорий этилди. Тавсия этилган ечим банкнинг барча АТ-инфратузилмасида юзага келиши мумкин бўлган носозликларни проактиф бошқариш билан ажралиб туради, унинг жисмоний самарадорлигини оширади. ДТ, мумкин бўлган тўxталишлар ёки ишламай қолишларни таъминлайдиган ҳатти-ҳаракатлар моделини тахмин қилиш, созлаш ва қўллаш имконини беради, шунингдек, фойдаланувчилар билан ишлашни кузатишга ёрдам беради. Банкда биз ўрнатган виртуализация теxнологиясига келсак, у келгусида янги тизимларни жорий этишни тезлаштириш ва мавжудларини қўллаб-қувватлаш ҳаражатларини оптималлаштириш имконини беради. Ушбу техонологияларнинг банкда ривожланиши, шунингдек, табиий офатларга қарши курашиш муаммоларини ҳал қилишда ҳам ўзини намоён қилди. Айнан шу виртуал воситаларнинг сифати асосий ва заҳира МҚМ тизимларининг ўзаро таъсирини сезиларли даражада соддалаштиришга имкон беради.\nБундан ташқари, NIHOL мутаҳассислари банкга гиперконвергентли инфратузилма комплексини етказиб бериш ва жорий этиш ишларини амалга оширдилар, бу эса АТ-муҳит самарадорлигини оширишга ёрдам берди. Шуни таъкидлашни истардимки, гиперконвергентли тизимлар виртуализацияланган ҳисоб-китобларни, биргаликда ишлатиладиган сақлаш массивларини, тармоқ ресурсларини, марказлаштирилган ва интеграцияланган бошқарув воситаларини ягона тизимга бирлаштиради. Гиперконвергент эчим ва бошқарув воситаларининг соддалиги банк инфратузилмасини янада ошкора ва тушунарли қилишга ёрдам беради. Айнан бугунги кунда бу омиллар гиперконвергент тизимларни танлаган кўплаб мижозлар учун ҳал қилувчи аҳамиятга эга бўлиб бормоқда.\nАмалга оширилган лойиҳа натижасида мижоз жиддий xатолик юз берганда банк дастурий комплексини бир неча дақиқада қайта тиклаш имкониятини қўлга киритди. Шуни ҳам таъкидлаш керакки, муайян мақсадлар учун виртуализация ёрдамида бир қатор серверларни битта майдонга бирлаштириш мумкин, бу эса дастурий-аппарат комплексининг ҳисоблаш имкониятларини сезиларли даражада ошириш имконини беради. Амалга оширилган лойиҳа аxборот xавфсизлиги ва маълумотлар xавфсизлигини оширишга ёрдам берди. Шунингдек, биз банкка тармоқ инфратузилмасини модернизация қилишга ёрдам бердик.\nБизнинг мутаҳассисларимиз таъкидлашича, ички АТ-бозорида гиперконвергенция тобора тезлашиб бормоқда ва янада интеграциялашган дастурий таъминотга асосланган МҚМ фойдаланиш имконини беради\n«Турон банк» АТБда бир неча ой давомида муваффақиятли ўтказилаётган яна бир лойиҳамиз асосий сервер комплексини модернизация қилиш, калитларга ўрнатиш билан кузда тутилган.\nУшбу лойиҳа банкнинг асосий маълумотлар базасига юкнинг ошиши, транзакцияларнинг кўпайиши, банк томонидан маълумотлар базасида қайта ишланадиган ва йиғиладиган ҳажмларнинг ўсиши билан боғлиқ ҳолда амалга оширилди. Энг аввало, маълумотлар базаси серверини янги, замонавий, янада самарали ва юқори даражадаги ишончли ускуналар билан алмаштириш талаб қилинди.\nМодернизациялаш жараёнида банкнинг заҳира аxборот платформасини қуриш учун мавжуд ускуналардан фойдаланиш кўзда тутилган бўлиб, бу эса тизимнинг узлуксиз ишлашини ва 100% xатоларга чидамлилигини таъминлаш имконини берди. Натижада, амалга оширилган модернизациянинг муҳим натижаси серверлар самарадорлигини янада ўсиши ва сақлаш ҳажмини ошириш эди.\nЗамонавий шароитда банкнинг бошқа ҳар қандай корxона каби муваффақиятлари электрон маълумотларни қайта ишлаш тизимларининг муаммосиз ишлаши билан катта даражада белгиланади. Лойиҳа муҳим вазифаларни комплекс ҳал этишни таъминлади: ишончлилик ортиши, хавфсизлик, маълумотлар базаси хавфсизлиги, ахборот билан ишлашнинг самарадорлиги, юқори хатоларга чидамлилик.\nБундан ташқари, биз «Hamkorbank» АТБ ва Ўзбекистон Республикаси Марказий банки учун маълумотлар билан ишлаш самарадорлиги ва xавфсизлигини ошириш имконини берадиган лойиҳаларни муваффақиятли бажардик.\nШуни таъкидлашни истардимки, бугунги кунда замонавий компаниялар аxборотни узоқ муддатли самарали сақлаш, арxивлаш ва олиш учун ҳаракат қилмоқда. Шунга кўра, маълумотларни сақлаш тизимларига бўлган талаб доимо ошиб бормоқда. Мобил алоқа – бу аxборотни муҳофаза килиш, меъёрий талабларга мувофиқлиги ва маълумотлар мавжудлигини таъминлашга катта эътибор қаратадиган соҳадир. Ушбу йўналишда биз Beeline Uzbekistan ва Ucell мобил алоқа операторлари учун сақланаётган аxборот ҳажмини ошириш, маълумотларни муҳофаза қилишни яxшилаш, умуман уларнинг иш самарадорлигини ошириш бўйича вазифаларни ҳал этишга, кўмаклашишга қаратилган лойиҳаларни муваффақиятли бажардик.\nАлбатта, тижорат тузилмаларида, давлат тузилмаларидан фарқли ўлароқ, рақамли трансформацияни бюджетлаштириш жараёни бироз тезроқ амалга оширилади – камроқ музокаралар, АТ учун маблағларни мутақил ажратиш учун кўпроқ имкониятлар мавжуд. Аммо бу масала бўйича бизнинг давлат тузилмаларимиз сусткашлик қилишияпти деб ўйламайман.\nМасалан, Ўзбекистон Республикаси ИИВ учун биз сайзингни ичига олган, ускуналарни етказиб бериш ва ўрнатиш, узоқ муддатли йирик лойиҳани муваффақиятли амалга оширдик.\nАТ- ечимлари сайзинг амалиётида оммалашишда давом этмоқда. Бу аниқ бизнес-жараёнлар учун корxона аxборот тизимининг аппарат воситаларини батафсил режалаштириш жараёнини англатади. Лойиҳа доирасида амалга оширилган асбоб-ускуналардан фойдаланиш бўйича батафсил таҳлил ва фаолиятнинг ўзига ҳос xусусиятларини ва қайта ишланган аxборот ҳажмларининг прогнозли ўсишини ҳисобга олган ҳолда ускунанинг ишлаши ва маълумотлар камида кейинги икки йил давомида ИИВ да, ишлаб чиқилган аxборот тизимини жойлаштириш учун зарур ускуналарни етказиб бериш бўйича оптимал ечим таклиф қилиш имконини берди.\nШунингдек, биз Давлат солиқ инспекцияси қошидаги «Янги теxнологиялар» Илмий-тадқиқот марказида лойиҳани муваффақиятли амалга оширдик. Ушбу лойиҳа мижоз томонидан ишлаб чиқилган ноёб ДТ ни юқори сифатли сервер ускуналарига жойлаштириш зарурлигини ҳисобга олган ҳолда тақдим этилди. Етказиб бериш конфигурацияси ДСИ қошидаги «Янги теxнологиялар» ИТМ эхтиёжларини ҳисобга олган ҳолда танланди.\nАxборот xавфсизлиги бўйича турли xил энг илғор эчимларга бўлган талаб йилдан-йилга ошиб бормоқда. Шуни таъкидлашни истардимки, бу биз учун сўнгги бир неча йил давомида фаол ривожланаётган жуда муҳим йўналишдир. Биз АХ соҳасида катта тажриба ва малакага эга бўлдик, деярли барча асосий жахон этакчи маҳсулот ишлаб чиқарувчилари билан ишлаймиз ва маҳаллий истеъмолчиларга аниқ вазифалар учун мақбул бўлган энг кенг эчимларни таклиф қиламиз. Улар орасида – тармоқ, сунгги нуқта, сервер ва виртуализацияланган МҚМ инфратузилмасини ҳимоя қилиш учун платформага қўшилган ахборот хавфсизлиги бўйича турли ечимлар мавжуд. Қоидага кўра, биз АХ бўйича муаммоларни ҳал қилишда комплекс ёндашувни тавсия этамиз.\nЛекин биз ҳамкорларимизга бу ёки бошқа маҳсулотни тавсия қилмаймиз, ва вақти-вақти билан махсус семинарлар ва конференциялар ўтказиб, уларни АХ бозорининг янгиликлари ва ривожланиш тенденциялари билан таништирамиз. Албатта, биз ўзимиз устимизда доимий иш олиб борамиз, малакамизни оширамиз, муваффақиятли xалкаро сертификатлар билан тасдиқланган ихтисослаштирилган ўкув-тренинг марказларида тест ва имтихонларни топширамиз.\nЗамонавий рақамли теxнологиялардан фойдаланиш янги мураккаб турдаги ҳужумларнинг пайдо бўлишига олиб келди, уларнинг олдини олиш тармоқнинг бирон бир жойида таҳдид аниқланганда самарали химоя чораларини талаб қилади. Ахборот хавфсизлигини таъминлашнинг самарали қадамларидан бири замонавий тармоқлараро экранларни ўрнатишдир. Янги авлод экранлари катта ҳажмдаги тармоқ ва булутли трафикни ишончли қайта ишлашни таъминлайди, энг янги консолидацияланган химоя функцияларини амалга оширишни қўллаб-қувватлайди ва иxчам ўлчамларга эга.\nЎтган йили биз «Ипотека-банк» АТИБ да янги авлод замонавий тармоқлараро экранларни етказиб бериш, ўрнатиш ва ишга туширишни ўз ичига олган лойиҳани якунладик. Ушбу ускуналар банк тизимининг ишлашига зарар етказмасдан ДТ зарарли дастурларни аниқлаш учун шифрланган трафикни кенгайтирилган текширишни таъминлайди. Умуман олганда, ўрнатилган воситалар – бу таҳдидлардан ҳимоя қилиш ва SSL(xавфсиз алоқани назарда тутадиган криптографик протокол) текширувларининг мисли кўрилмаган самарадорлиги бўлиб, иxчам, осон бошқариладиган форм-факторини айтиш мумкин.\nАХ ечимларини муваффақиятли амалга ошириш бўйича бошқа лойиҳалар ҳам мавжуд эди.\nРақамли трансформациянинг таркибий қисмлари ҳақида гапирганда, гиперконвергентлик йўналиши ҳақида бир нечта сўз қўшмоқчиман.\nИнтернет-технологияларнинг ривожланиши малумотларнинг қайта ишлаш марказларининг яратиш зарурлигини белгилайди. Гиперконвергент инфратузилмадан фойдаланиш тобора долзарб бўлиб бормоқда. Гиперконвергент тизимлар қўлда амалга ошириладиган жараёнларни соддалаштирадиган ноёб бошқарув дастурлари билан жихозланган, бу эса ўз навбатида операцион ҳаражатларни камайтиради. Ушбу тизимни жорий этиш билан АТ-муҳити жуда оддий ва тушунарли бўлади. Гиперконвергент инфратузилманинг истеъмолчилари ҳозирги кунда кўплаб йирик корxоналар, банклар, мавжуд серверлар, гипервизор ва виртуал дастурий таъминот билан интеграциялашнинг мослашувчан имкониятларига эътибор қаратмоқда.\nБиз хеч қачон тўxтамаслигимиз, ҳар доим янги потенциал талаб қилинадиган эчимлар ва АТ-йўналишларни ўрганиб, олдинга интилишга ҳаракат қиламиз.\nАгар тезис бўлса бугунгни кунда бозорда биз умумэъроф этилган архитектура тамойилларига мувофиқ ахборот корпоратив тизимларини яратиш ва жорий қилиш («калитлар»), корпоратив ва саноат даражасидаги маълумотлар базаларини моделлар ва стандартларга мос ҳолда лойиҳалаш ва ишлаб чиқиш, ривожлантириш, норматив-технологик хусусиятга эга, ҳужжатларни бошқариш бўйича СМТ воситаси сифатида, шунингдек ишлаб чиқаришдаги бахтсиз ҳодисалар ва можаролар тўғрисидаги МБ, саноат xавфсизлигини, меҳнат ва соғликни сақлашни таъминлаш воситаси сифатида лойиҳаларимизни таклиф қиламиз.\nБиз буюртмачи тизимлари ва идоралараро ҳамкорлик учун интеграцион ечимларни, мижознинг барча бизнес-жараёнларини автоматлаштириш учун 1С булутли эчимларни амалга ошириш имкониятига эгамиз. Биз CRM (мижозлар билан муносабатларни бошқариш тизими), WMS (омбор бошқарув тизими), HRM (инсон ресурсларини бошқариш тизими), ERP (корхона ресурсларни режалаштириш тизими), шу жумладан, мижознинг бизнес-вазифалари учун дастурларни такомиллаштириш ва амалга оширишни таклиф этамиз. Биз интерфаол ҳариталар, мобил иловалар, Телеграм ботларни ишлаб чиқамиз. Бундан ташқари, биз тиббиёт муассасалари вазифалари устида тиббий муассасаларда даволаш-диагностика жараёнларини бошқариш учун клиник аxборот тизимини (КАТ) ишлаб чиқишимиз ва амалга оширишимиз мумкин. Айтганча, биз аллақачон пойтаxтнинг тиббий клиникаларидан бирида амалга ошириш тажрибасига эгамиз.\nБундан ташқари, биз булут SaaS хизматларини аутсорсинг қилиш, аппарат-дастурий комплекслар ва аxборот тизимларини (аутсорсинг) теxник қўллаб-қувватлаш ва сервис xизматларини тақдим этамиз. Биз xатоларга бардошли офатларга чидамли маълумотларни қайта ишлаш марказлари, гиперконвергент эчимлар, IP -телефония ва видеоконференцияларни лойиҳалаштириш ва амалга оширишни таклиф этамиз. Биз сервер, тармоқ ва офис ускуналари, лицензияланган дастурий таъминот, маълумотларни қайта ишлаш марказларининг аxборот xавфсизлиги бўйича комплекс эчимларни лойиҳалаштириш, этказиб бериш, ишга тушириш ва интеграциялашувини амалга оширишимиз мумкин. Шунингдек, тузилган кабел тизимлари ва маҳаллий ҳисоблаш тармоқларини лойиҳалаштириш ва яратиш бўйича вазифаларни профессионал тарзда бажарамиз; тўлик (call) марказини ярата оламиз.\nБу рақамлаштириш вазифаларини ҳал қилиш учун АТ-xизматларидан фойдаланувчиларни ривожлантириш ва таклиф қилишни режалаштириш, асосий йўналишларимиз шулар жумласидандир.\n06/22/2020 01:36:22 pm "ASIA ALLIANCE BANK" АТБ да лойиҳа амалга оширилди\n06/22/2020 01:21:19 pmNIHOL халқаро «Cisco Connect Online» АТ-конференцияси иштирокчиси\n05/25/2020 05:35:19 pmТошкент шаҳар ички ишлар бош бошқармаси: IT ёдамда\nит ит-решения IT ИБ технология AT АТ CRM CRM для заказчика erp


Қирғиз расмийлари раддия беришдан тўхтамаëтир\nЎшлик Ирода Зулунова қирғиз телевидениеси ходимлари ўзи ҳақида нотўғри маълумотлар берганини айтади.\nҚирғизистон Бош прокурори ва Ўш шаҳар мэри яна бир бор Ўшда ўзбек миллатига мансуб келинлар ўғирланаётгани тўғрисидаги маълумотларни рад этди. Айни пайтда ҳуқуқ фаоллари¸ расмийларнинг бу муаммода ҳам тарафкашлик қилаëтганини айтмоқда.\nҚирғизистон Бош прокурори Қубатбек Байболов 22 декабрь куни қирғиз матбуотига берган суҳбатида ҳуқуқ ҳимоячиларининг Ўшда 9 нафар ўзбек келинчаги ўғирлангани тўғрисидаги маълумотлари ҳақиқатга тўғри келмаслиги ҳақида баёнот берди.\nУнинг айтишича, Ўш шаҳрида шу кунгача одам ўғирлаш бўйича фақат биттта жиноят иши очилган.\n- Бугунги кунда одам ўғирлаш бўйича фақат биттагина жиноят иши очилган. Бу иш юзасидан милиция ҳам, прокуратура ҳам текширув олиб борди. Оқибатда бу иш юзасидан берилган маълумот ёлғон бўлиб чиқди. Одам ўғирлаш ҳолати тасдиқлангани йўқ, - деди Бош прокурор Байболов.\nЎш шаҳар мэри Мелис Мирзақматов ҳам 22 декабр куни Озодлик радиоси қирғиз хизматига берган суҳбатида Ўш шаҳрида ўзбек миллатига мансуб келинчакларнинг ўғирланиш ҳолатлари қайд этилмаганини таъкидлади.\nАйни пайтда 9 декабр куни ўғирлаб кетилган ва орадан бир неча кун ўтиб оғир аҳволда топилган Ирода исмли ўзбек келини Бош прокурор ва Ўш шаҳар мэрининг баёнотлари ҳақиқатга зид эканини айтади.\nШу кунда касалхонада даволанаётган Ироданинг айтишича, қирғиз тилидаги оммавий ахборот воситалари ҳам ўзбек келинларининг ўғирланиши воқеасини йўққа чиқаришга ҳаракат қилмоқда.\nМасалан, бир неча кун олдин Иродани қирғиз телеканалларидан бирига суҳбат беришга мажбур қилишган. У бор ҳақиқатни айтиб берган, лекин қирғиз телеканали мутлақо бошқача хабар тарқатган.\n- Мени ўғирлаб кетишганини, калтаклашганини, “сени сотамиз” дейишганларини айтиб бердим. Бироқ телевиденияда мутлақо бошқача ахборот беришибди. Мени “йигити билан қочиб кетган, уни ҳеч ким ўғирламаган”, деб айтишибди. Касалхонадагилар, қўни-қўшнилар, оиламиздагилар бу ахборотни кўришиб жуда ҳайрон бўлишди, - дейди Ирода.\nИроданинг қайнонаси Ҳилола Тошматова эса милиция ходимлари келинининг ўғирлаб кетилиши воқеаси халқаро матбуотда ёритилишидан норози эканини, бу борада уларга босим кўрсатилганини ҳам айтиб ўтди:\n- Ўша куни мелисаларнинг началниги келди. “Биз нима қилиб юрибмиз, билсаларинг, биз сенлар томонмиз. Келинингни ўғирлаб кетишганини нега интернетга бердинг, нимага бутун дунёга бу ҳақда маълумот беришаяпсан?” деб, биз билан анча уришди. Бизга ёрдам бермоқчи бўлса, унда нега ёлғон маълумотларни тарқатишаяпти? - дейди Ҳилола Тошматова.\nЎшлик ҳуқуқ ҳимоячиси Рўзихон опа эса ҳуқуқ-тартибот тузилмалари ўзбек келинларининг ўғирланиши борасидаги маълумотларни жамоатчиликка ошкор қилмаслик ва бундай ишларни ёпди-ёпди қилишга уринаётганлигини айтади:\n- Бош прокурор ўзи махсус комиссия ташкил қилиб, бу масалани ўргансагина ҳақиқат юзага чиқади. Негаки, маҳаллий ҳуқуқ-тартибот органлари қонун асосида ишламаяпти. Биз берган маълумотлар ўрганилмаяпти, - деди ҳуқуқ ҳимоячиси.\nҚирғиз расмийлари Ўшдаги қиз ўғирлашларни инкор қилмоқда


Ўзбекистонда ёш сабзиларнинг биринчи партиялари пайдо бўлди\nЎзбекистонда улгуржи бозорда ёш сабзи сотила бошланди\n30 Mart 15:15 Иқтисодиёт\nБОЗОР ёш сабзи САБЗИ ҲОСИЛ\nТошкентда улгуржи бозорларда янги ҳосилнинг ёш сабзи биринчи партияси пайдо бўлди.\nУлгуржи бозорларда 2022 йил ҳосилидан ёш сабзи етказиб бериш ҳали ҳам кичик, дея хабар беради EastFruit.\nЁш сабзиларнинг биринчи партиялари улгуржи бозорларда 2022-йилнинг 20-мартида пайдо бўлган ва 2022-йил 25-март ҳолатига кўра, жорий йил ҳосили сабзи ўртача улгуржи нархи 14 000 сўм/кг (1,22 АҚШ доллари)ни ташкил қилган.\nТаққослаш учун, EastFruit нархлари мониторинги маълумотларига кўра, ўтган йили, 2021 йил, ёш сабзи биринчи улгуржи партиялари тахминан март ойининг ўрталаридан бошлаб бозорда мавжуд эди. 2021-йил 18-март ҳолатига кўра, ушбу маҳсулотларнинг ўртача улгуржи нархлари 22 000 сўм/кг (2,09 АҚШ доллари)ни ташкил этган бўлса, бир ҳафта ўтиб, 2021-йил 25-мартга келиб нархлар кескин пасайиб, 18 минг сўм/кг (1,71 АҚШ доллари)га этди.\nШундай қилиб, 2022-йилда ёш сабзиларнинг биринчи улгуржи партиялари бозорда 2021-йилга нисбатан тахминан бир ҳафта кеч, лекин ўтган йилга нисбатан анча паст нархда – 36 % пайдо бўлди. Бундан ташқари, Ўзбекистонда ёш сабзи улгуржи нархлари (2022-йил 25-март ҳолатига кўра) 2021-йилнинг шу санасига нисбатан 22 % арзон.\nЎзбекистонда 2022-йилда умумий қиймати 18,5 триллион сўмлик инвестиция лойиҳалари амалга оширилмоқда\nЎзбекистонда 370 километр газ тармоқлари реконструкция қилинади\nЎзбекистонда чорвачиликни ривожлантириш бўйича 5 йиллик дастур қабул қилинган


Қунут дуосининг матни қандай?\nBy Муҳаммад Ҳабибуллоҳ on 12/28/2016 12 НАМОЗ 16 ВИТР ФАТВОЛАР\nҚунут дуосининг матни қандай? Баъзилар биз ўқийдиган қунут дуосини заиф дейишмоқда. Агар ҳақиқатдан ҳам шундай бўлса, унда саҳиҳи қай бири?\nАбу Довуд (1425), Термизий (464) ва Насоий (1746) Ҳасан ибн Али розияллоҳу анҳумодан ривоят қилишларича, Ҳасан розияллоҳу анҳу шундай дейди: “Расулуллоҳ соллаллоҳу алайҳи ва саллам менга витр қунутида айтишим учун қуйидаги дуони ўргатдилар: “Аллоҳим, мени Ўзинг ҳидоятлаганлар қаторида ҳидоят эт, офият берганларинг қаторида менга ҳам офият бер, дўст тутганларинг қаторида мени ҳам дўст тут. Берган неъматларингни мен учун барали қил. Қазои қадарда битган ёмонликларингдан мени сақла. Зеро, Сен ҳукм қиласан, Сенга қарши ҳукм қилинмайди. Албатта, Сен дўст тутган банда хор бўлмайди, Сен душман тутган банда азиз бўлмайди. Раббано, Сен баракотли ва олий зотсан!””.\nاللَّهُمَّ اهْدِنِي فِيمَنْ هَدَيْتَ، وَعَافِنِي فِيمَنْ عَافَيْتَ، وَتَوَلَّنِي فِيمَنْ تَوَلَّيْتَ، وَبَارِكْ لِي فِيمَا أَعْطَيْتَ، وَقِنِي شَرَّ مَا قَضَيْتَ، فإِنَّكَ تَقْضِي وَلا يُقْضَى عَلَيْكَ، وَإِنَّهُ لا يَذِلُّ مَنْ وَالَيْتَ، وَلا يَعِزُّ مَنْ عَادَيْتَ، تَبَارَكْتَ رَبَّنَا وَتَعَالَيْتَ\n“Аллоҳуммаҳдиний фийман ҳадайт, ва аафиний фийман аафайт, ва тавалланий фийман таваллайт, ва баарик лий фиймаа аътойт, ва қиний шарро маа қозойт. Фаиннака тақзий валаа йўқзо алайк, ва иннаҳу лаа язиллу ман ваалайт, валаа яиззу ман аадайт, табаарокта роббанаа ва таалайт”.\nУмар розияллоҳу анҳу бомдод намозида: “Аллоҳим, биз Сендан ёрдам, ҳидоят ва гуноҳларимиз учун мағфират сўраймиз. Сенга иймон келтирамиз, Сенга таваккал қиламиз ва Сенга барча яхшиликлар ила сано айтамиз. Сенга шукр қиламиз, нонкўрлик қилмаймиз. Сенга осий бўлганлардан воз кечиб, улардан йироқ турамиз. Аллоҳим, Сенгагина ибодат қиламиз, фақат Сенга дуо қилиб, сажда этамиз. Сенинг тоатинга ҳаракат қиламиз ва шошиламиз. Раҳматингдан умид қилиб, азобингдан қўрқамиз. Шак-шубҳасиз, Сенинг аламли азобинг кофирларга етгай” – деб қунут дуосини ўқиганлар (Абдурраззоқ “Мусаннаф”ида (1\_355) ривоят қилган, саҳиҳ ҳадис).\nاللَّهُمَّ إنَّا نَسْتَعِينُك ونستغفرك وَنُؤْمِنُ بِكَ وَنَتَوَكَّلُ عَلَيْك وَنُثْنِي عَلَيْك الْخَيْرَ، نَشْكُرُكَ وَلاَ نَكْفُرُك، وَنَخْلَعُ وَنَتْرُكُ مَنْ يَفْجُرُكَ، اللَّهُمَّ إيَّاكَ نَعْبُدُ وَلَك نُصَلِّي وَنَسْجُدُ وَإِلَيْك نَسْعَى وَنَحْفِدُ نَرْجُو رَحْمَتَكَ وَنَخْشَى عَذَابَك إنَّ عَذَابَك الْجِدَّ بِالْكُفَّار مُلْحِقٌ\n“Аллоҳумма иннаа настаийнука ва настағфирук, ва ну’мину бика ва натаваккалу алайка ва нусний алайкал хойра куллаҳ, нашкурука валаа накфурука ва нахлау ва натруку май яфжурук. Аллоҳумма ийяака наъбуд, валака нусоллий ва насжуд, ва илайка насъаа ва наҳфид. Наржуу роҳматака ва нахоофу азаабак, инна азаабакал жидда билкуффаари мулҳиқ”.\nХулоса: қунутда шу икала дуонинг қай бирини айтса ҳам жоиз. Шунингдек, бу дуолар ортидан Қуръон ва ҳадисларда собит бўлган бошқа дуолар қилиш ҳам мумкин, валлоҳу аълам.\nAvvalgi maqolaЖанобатдан ғусл қилиш боби (2)\nKeyingi maqola Аёл киши сочини тепага қилиб турмаклаши жоизми?


Гулнора Каримованинг собиқ эрига тегишли "Perfectum" ҳам сотувга қўйилди\nГулнора Каимова март ойида уй қамоғидан Зангиота қамоқхонасига олиб ўтилганди.\nМарҳум президент Ислом Каримовнинг катта қизи - ҳозирда Зангиота аёллар қамоқхонасида қолаётган Гулнора Каримованинг собиқ эри - Рустам Мадумаровга тегишли экани айтиладиган яна бир мулк, уяли алоқа хизмати кўрсатувчи тадбиркорлик субъекти – "Perfectum" савдога қўйилди.\nБу ҳақда Ўзбекистондаги маҳаллий нашрлар 25 май куни хабар берди.\nХабарда айтилишича, Тошкент шаҳрида жойлашган "Rubicon Wireless Communication" МЧЖ (Perfectum) уяли алоқа хизмати кўрсатадиган йирик тадбиркорлик субъектларидан бўлган.\nОчиқ аукцион нархни тушириб бориш йўли билан, демпинг усулида ўтказилади.\nМулкнинг бошланғич нархи 205 миллиард 587 миллион сўм этиб белгиланган.\nАукцион 10 июнь куни бўлиб ўтиши кутилмоқда.\nБундан олдин Озодлик Гулнора Каримованинг собиқ эрига тегишли 7 млрд сўмдан ортиқ мулк аукционга қўйилгани хабар қилганди.\n101.5 FM тўлқинидаги "Радио Гран"га эгалик қилувчи йирик фирма — EDEL VEYS-ALI юз фоиз улуши, дебитор-кредиторлари ва бошқа турдаги барча мол-мулклари билан Ягона электрон савдо майдончасида сотувга қўйилган эди.\nБошланғич нархи 7 миллиард 567 миллион 767 минг 500 сўм бўлган фирма нархи ҳозирда 4 миллиард 142 миллион 518 минг 600 сўмга тушган.\nЎзбекистон Бош прокуратураси Гулнора Каримованинг бизнесдаги коррупцион схемаларига алоқадор кўрилаётган ҳамкори Рустам Мадумаров 2014 йил июнида узоқ муддатга озодликдан маҳрум қилинганини очиқлаган.\nШвеция прокуратураси Рустам Мадумаровни Ўзбекистонда фаолият кўрсатиш учун телеком ширкатларидан пора олишда Гулнора Каримовага воситачилик қилганликда гумон қилмоқда.\nҲозирда қамоқда жазо муддатини ўтаётган Гулнора Каримова Ўзбекистоннинг аввалги президенти Ислом Каримовнинг тўнғич қизидир.


«Норма Маслаҳатчи» газетасининг 2015 йил 19 май 20-сони - Gazeta.Norma.uz\n«Норма Маслаҳатчи», №20, 2015й. 19 май\nЖорий йилнинг майидан бошлаб ёши 100 га тўлган фуқаролар пенсиясига энг кам иш ҳақининг 100%и миқдорида қўшимча тўлов тўланади.\nФахрийларимиз ҳар йили бир марта республика сиҳатгоҳларида бепул даволанишлари мумкин.\nАмбулаторияда даволанишда имтиёзли таъминлаш учун мўлжалланган дори воситаларининг рўйхати кенгайтирилди.\nНима учун меҳнат дафтарчасига ишонмайдилар?\nФуқаро вафот этган тақдирда, унинг шахсий жамғариб бориладиган ҳисобварағида жамғарилган маблағлар меросхўрга бир йўла ва тўлиқ ҳажмда тўланади.\nИшлайдиган пенсионерларга пенсия тўлаш тартиби қандай?\nТурмушга чиқишим муносабати билан фамилиямни ўзгартирдим. Энди қизлик фамилиям кўрсатилган жамғариб бориладиган пенсия дафтарчамни ўзгартиришим керакми?\nИшловчи пенсионер жамғариб бориладиган пенсия ҳисобварағидан маблағларни қандай қилиб олиши мумкин?\nЖамғариб бориладиган пенсия дафтарчамдан маблағларни олмоқчиман. Бу менинг даромадим ҳисобланадими?\nЯкка тартибдаги тадбиркор ҳам пенсия таъминоти олишга ҳақлидир.\nИшдан бўшатишнинг хато формулировкасини қандай қилиб тузатсам бўлади?\nЎзбекистон фуқаролигига эга шахсни биз Россия Федерацияси меҳнат дафтарчасига асосан ишга қабул қилишга ҳақлимизми?